
Paškal Cvekan, franjevac 


Raduj se Zamilovana 


Kad slaviju Te vsi 

I srce moje hoće, 
| Ti lepša si od vsih, 
Ti pelda vse čistoće. 
(Domjanić) 


Virovitica, 1988. 


Tiskano kao rukopis: 


Izdaje i odgovara Paškal Cvekan — Trg Republike 7. 
Virovitica 





Tisak »Plamen« Slavonski Brod 


Male zvijezde svijetle uvijek, 
dok veliko sunce često zapada! 





o. Paškal Cvekan, franjevac prigodom zlatnog 
svećeničkog jubileja zahvaljuje Bogu Ocu po Sinu u 
Duhu Svetomu 

za svoje 
primicije i sekundicije 
1938. 1988. 


Pogledaj, Gospodine, tužne oči i daruj im ljubav! 


MAJKA SVIJU MAJKI 


Žena je najveća nad kolijevkom, jer postaje mati, 
a postati majkom, to svakom ljudskom djetetu znači, 
da ima i postoji život ljubavi. 


I djevičanska žena Marija postaje majka Djetetu, 
koje je najviši smisao svih ljudskih kolijevki i najuz- 
višeniji poziv rođenja. Stoga je netko zanosno a isti- 
nito rekao: »Marijo, lijepa si kao Božićna noć!«, jer 
si djevičanskim materinstvom Sinu Božjemu, vjerom 
i poslušnošću postala slika Boga-Majke, a potomu i 
Majka sviju majki. : 


Bog Te pozdravlja u času Navještenja: Rađuj se 
Zamilovana! dostojna Majka vječne Očeve Riječi, đa 
postaneš divnom Radionicom Duha Svetoga, koji će 
učiniti, da se pod Tvojim Srcem utjelovi Sin Božji i 
postane čovjekom a Ti Njegovom Majkom-Bogorodđi- 
com! Postat ćeš Majkom a ostat ćeš Djevicom. Bit 
ćeš jesen u proljeću! Vjerom ćeš svojom primiti Dar 
s neba, da zajedno s djevičanskim ocem Josipom Isu- 
su dadeš dostojno prebivalište u zakonitoj Nazaretskoj 
obitelji. ' 

U svetoj Badnjoj noći očinska Božja ljubav do- 
vodi betlehemske pastire da susretnu djevičansku Maj- 
ku i Njeno Dijete povito u pelene, gdje leži u jasla- 
ma. I tako prvi otvore početak nepregledne povorke 
ljudske djece k Majci sviju majki. Pohitili su, da viđe 
i provjere. I uvjerili su ge: »Marijo, lijepa si kao Bo- 
žićna noć, jer u Tvome materinstvu preko Tvoga Sina 

sve žene majke primaju pravo za najveće pohvale svo- 


o doo 
je djece! pare 


Majka je najljepše i najdraže ime. : ' 

Njeno srce kao dragocijena, bogato ukrašena i ne 
zamjenjiva veza, u kojoj je pohranjeno i cvjeta najdiv- 
nije cvijeće opojnih i dragih mirisa. ' ' 

Njena je duša kao knjiga — duboka, misaona i 
tajnovita sadržaja, koju još nitko na zemlji ne dočila. 

Njeno je biće kao veličanstveni orkestar, koji iz- 
vodi nezaboravne simfonije, kantate 4 pseluđije vječno 
mlade, svježe i privlačive muzike. 

Majka je središte ljudske povijesti. 


* % * 


O majci govore, pjevaju i pišu. 

Majci se dive, veličaju je i časte. 5 ' 

Majka je predmet stihova, muzičkih melodija, sli- 
karskih i kiparskih ostvarenja. 

Majka je središte pažnje, uzdignuta na kraljevsko 
prijestolje, prva među ljudskim životnim predvtanim. 

Toliko je draga, da se pred njenim toplim likom 
zaustavlja i okrutna ruka ubojice. ' ' 

Tako je velika, da njenu uspomenu časti i naj- 
bijedniji propalica. 

Majka je svetinja svakom ljudskom djetetu. u o 
nomu koje je već davno pogazilo sve životne svetinje. 


* * * 


A zašto je tako? 

Zašto svako ljudsko dijete posiže rado za knjigom 
majčine duše i čita iz nje baš onda rado, kad je 
život postao opor, okrutan i zao? ' 

Zašto svaki čovjek najrađe prilazi k dragocjenoj 
vazi majčina srca, da se opoji mirisom ljubavi, koja 
u njoj cvjeta? 

I zašto tako rado, bez dosade i bez osjećaja stra- 
ha, slušaju ljudi muziku, što je izvodi divni orkestar 
majčina bića njihove majke? 


Kažu, da se vođe potoka i rijeka uvijek iznova 
žure u veliko more, jer im je ono i kolijevka i poči- 
valjka, izvor ii smirište. 


Vele, da se oblaci i sive magle, koje je sunce po- 
diglo sa zemlje najrađe sabiru u blizini tog sjajnog 
svjetla. 


Pričaju, da ptice selice uvijek iznova dolaze u svoju 
staru postojbinu, u onaj kraj, gdje su po toplom i dra- 
gom gnijezdu započele svoj život. 


Možda je baš takvo nešto razlogom, da i ljudsko 
srce uvijek iznova žuđi za blizinom duše, koja samo 
za njega živi... Za toplinom srca, koje se samo za njega 
troši... I za bićem, koje samo njemu pjeva melodije 
neopisivo lijepe žrtve i odricanja. 

O da! Majka je čitavom svojom pojavom i čitavim 
svojim bićem živi znak ljubavi. Majka je utjelovlje- 
nje ljubavi. Majka je ljubav. 

A ljubav je svjetlo, toplina, život, radost, sreća, 
blaženstvo, smirenje i zadovoljstvo. 

Majka je ljubav. 

A ljubav je dobrota, plemenitost, dobrohotnost, 
čovjekoljublje, pomaganje, izgaranje i trošenje za dru- 
ge. 

Majka je ljubav. 

A ljubav. je strpljiva, sve podnosi, svemu se nada, 
rado oprašta, ne nadima se, raduje se istini, sve vje- 
ruje, sve ljubi. 

»Najplemenitije čovještvo je umjeti pregarati, za- 
tajiti sebe, da drugome bude dobro, nauvijek na jed. 
nome dlanu nositi dar, koji će užiti drugi. To čovješ- 
tvo je odzvir božanskog života, odjekuje molitveno, 
harmonično, puno: nosi lice, na kojemu smiješak su- 
Ši SUZU... 


»Ta velika mati! Jer postoji, mi znamo, da ima ži- 
vot dublji smisao, duhovniji, trajniji: život Vječnosti... 

»Ta velika mati! Pristupivši prvi put kolijevci, ona 
je skinula raskošno ženstvo, skrušila se svetački i za 
vjetovala nijemo, da će svoju ljupotu, svoje zdravlje, 
pa makar i sam život, ako ustreba, žrtvovati. 


»To najplemenitije čovještvo što se žrtveno kida 
od bića majke, ostavlja za sobom svetu sjenu Božje 
prisutnosti« (Sida Košuti, Uvod knjizi »Hrvatska maj- 
ka u pjesmi«, Zagreb 1941.). 


I jer sam tako doživio svoju majku, nije mi teš. 
ko prilaziti k onoj Majci, majci sviju majki, k djevi 
čanskoj Majci našeg Otkupitelja, koja me je prigrlila 
kao franjevačkog novaka kao Majka milosti na Trsatu 
1932, a još više u času rođenja 7. kolovoza 1938. Stoga 
kao zlatomisnik pjevam zahvalnu pjesmu na stranica- 
ma ove skromne knjige upravo Njoj — Majci sviju 
majki i s nebom i zemljom ponavljam, i želim kroz 
svu vječnost ponavljati: RADUJ SE ZAMILOVANA, 
sva čista, sva sveta, prelijepa, Djevica i Majka, Posred- 
nica, Pomoćnica, Zaštitnica, Tješiteljica, jedina velika 
Mati, koja svojim rukama nosi Radost, Svjetlost, vječni 
život Božjeg i svoga Sina, blagoslovljeni plod njenog 
majčinskog Krila — Isusa, Boga i čovjeka i zato Bo- 
gorodica! Rađuj se Velika Mati, slika i ostvarenje ,Bo- 
ga-Majke, koja činiš da i naše majke — i moja — o 
stavljaju za sobom svetu sjenu Božje prisutnosti. 


Pisac 


Raduj se Zamilovana 


Suvremeni čovjek je umoran... 
'Umoran je od djela svojih ruku. 


Prezasićen je obećanjima što nude sreću visoka 
standarda i opjevavaju napredak svemoćna stroja. 


I ne zna gdje bi se mogao odmoriti od poplave 
blještavih reklama s tisuću riječi i pola smisla, 


Suvremeni čovjek ne misli i boji se misliti. 

Misao goni i tjera od sebe kao opasno strašilo, 
Nekako nagonski predosjeća, kako bi upravo razmi- 
šljanje moglo odkriti prazninu njegova života i poka- 
zati mu bezciljnost njegova trčkaranja svezanih očiju 
po površini šarene ambalaže stvarnosti. 


Umoran od prividnosti života, koji nema dubine 
i razumske utemeljenosti djelovanja, čovjek se posto- 
jano vara i želi da bude vječno prevaren. Vlada se kao 
afrički noj. Gura glavu u vrući pijesak samoobmane. 
I jer ne misli, uvjeren je, da je veličina čovještva — 
ne misliti i nikako ne otkrivati ponore, nad kojima 
čovjek nužno plovi, ako želi biti čovjek. 


No, a što okamina ima od toga, što je danas u 
ruci slavna sveučilišna profesora, a sutra opet stoji 
na polici nekog muzeja? Kakva vrijednost ljudskog 
života, koji nema dubine, jer mu je dno iznad povr- 
šine, a površina jednaka apsolutnoj nuli, pa je takvu 
čovjeku najteže znati, da li se spušta ili diže, da li 
raste ili se raspada! A kad čovjek ne zna odgovoriti: 
odakle je, zašto je i kamo ide?, onda je sve njegovo 
znanje samo pojačanje njegova neznanja. 

Negdje je netko rekao: — Riječ bez misli do neba 
stići neće! Zapazio je dobro, kako riječ postaje vri- 
jedna pažnje samo onda, ako je prožeta čovjekovim 
dubinama, ako sadrži i održava duh, koji se njome 
očituje i želi dati. 

Riječi bez misli su puka pljeva, što je vjetar raz- 
nosi, slične su tragu lađe, što ga valovi odnose u ne- 
poznato. 

A kad su riječi i bogate mislima, kakva korist, 
ako nedostaju ljudi koji hoće i znaju misliti, ako ne- 
ma ljudskih srdaca, u koja bi se mogli pohranjivati 
plodovi uma. 

Potresna tužba Jeremije proroka još uvijek od. 


jekuje zemljom i ne prestaje biti istinita: — Nema ga 
tko bi razmišljao u srcu, Nema ga, nema ni jednoga! 
A jednako je bolno i ovo: — 0, kako se iskvari 


zlato i zlačan se pokvari sjaj! Sionski sinovi dični, ko 
zlato žeženo dragi, k6 glinski postaše lonci, djelo lon- 
čarskih ruku! (Tuž 4, 1—2). 

Lonci od gline, prolazni pepeo, bezvrijedno blato, 
koje se raspada, da se odpacima njegovim pospu pu- 
tevi i staze... to su ljudi, koji se svojim razumom 
ne služe, da razmišljaju o jedino važnoj stvari — o 
pozivu i smislu svoga životnog prolaza zemljom. 

Porazno je upravo to, što su mogli postati zlato, 
vrijednost vječnog dragulja, jer su po svojoj duši 
slika svoga Stvoritelja i Boga, djeca nebeskoga Oca, 
pozvani na vrhunce nadnaravnoga vrednovanja života, 
a postali su bezvrijednost, puko ništa, praznina, za 
koje psalmista s tugom primjećuje: — Postali su kao 
mazga i konj, koji nemaju razuma! 

*k K * 
— Nema ga, tko bi razmišljao u srcu... 


A ako ga stvarno nema, a čovještvo se upravo po 
misaonosti izdiže iznad svega stvorenoga, onda je u- 
zaludan posao govoriti o tajnama, koje su osjetilima 
nepristupačne, a dostupne bar malo svjetlu razuma. 

Prenositi se duhom u nadnaravni svijet vrijedno- 
sti i htjeti da se Božji glas može čuti u dubinama 
čovjekovog unutrašnjeg lica, moguće je samo ljudima 
koji misle i žele misliti, pristupačno je samo srcima, 
koja nisu još umorna od djela svojih ruku. Za tu 
vrst djelovanja treba biti spreman poput Djevice iz 
Nazareta svoje srce pretvoriti u riznicu Božje riječi 
i o Objavi Božjoj razmišljati. — A Marija je sve ove 
riječi čuvala u svome srcu i o njima razmišljala. 
(LK. 2, 19). 

Istinu primati, čuvati je u srcu i o njoj razmi. 
šljati, postati misaon čovjek, samostalno se i slobodno 
prema istini odnositi, spremno je priznati i u djelo 
života pretvarati, svijestan, da cilj istine nije sazna. 
nje nego djelovanje, nije znanje, koje nadimlje, nego 
vrednovanje, koje trajno ostaje —, to čovjeka izdiže 
u njegovu čovještvu i daje mu trajnu vrijednost. 


Ko * 


Uvjeren, da preda mnom stoje ljudi, sposobni i 
spremni za najsavršeniju ljudsku djelatnost, da me 
okružuju ljudske duše, koje nisu umorne od djela 
svojih ruku i zato prikladne misliti i razmišljati, zbog 
toga se radosno prihvaćam posla ozbiljna i odgovorna, 
da zajedno s vama zaronim u dubine tajne, što nam 
se pojavljuje riječima Ivanove knjige Otkrivanja: — 
I veliki znak pokaza se na nebu: Žena, obučena u 
sunce i mjesec pod nogama njezinim, a na glavi nje- 
zinoj kruna od dvanaest zvijezda! (12,1). 

Marija, Majka Isusova i Majka Crkve, žena je 
obučena u sunce, jer je sva radi Isusa i jer je Isus, 
Božji Sin i Njezino Dijete, sva Njena ljepota, sjaj, 
značenje i veličina, 

Sva čista i sva sveta, Bezgriješna, slobodna od 
istočnog i od svakog osobnog grijeha, tajna je vjere, 
koju bar malo otkrivamo kad se iskrena srca pribli- 
žavamo svjetlu njena sjaja. 


Na koljenima poniznosti i žarkim srcem ljubavi 
želimo obogatiti svoje duše onim divnim bogatstvima, 

kojima samo Žena, obučena u sunce zna i može obo- 
gaćivati svu svoju djecu. 

Malo po malo, ali ustrajno i vjerno, želimo otkri. 
vati tajnovite crte ljepote najljepše, najsvetije i naj- 
moćnije među svim Božjim stvorenjima, koja nosi 
jedinstveno ime: Bezgriješnost začeća! 

Opće je poznata stvar, da kršćanska starina od 
apostolskih vremena štuje Isusovu Majku nazivajući 
je jedinstvenim imenom: — Sveta Djevica!— 


Taj naziv je Marijino vlastito ime. Pokazuje, da 
Njoj kao Božjem stvorenju pripada posebno i izuzet 
no ime među svim djelima Božjih ruku. Ona je sveta 
svetošću samoga Boga, jer joj je namijenjena Životna 
zadaća, po kojoj je uzdignuta iznad svega u stvore- 
nome redu. Preodređena je, da bude Majka Sina Bo- 
žjega. Njeno je mjesto nedjeljivo povezano s apsolut- 
nim predodređenjem Sina Božjega, koji je ono od 
presvetog Trojstva zamišljeno stvorenje, što će izvan 
božanskog života na najsavršenije mogući način lju- 
biti presveto Trojstvo. S Kristom kao čovjekom pre- 
određena je i Marija kao Majka tog Krista, prvenca 
među svim stvorovima. I u tome predodređenju za- 
jedno sa svojim Sinom izvire Marijin naslov: — Sveta 
Djevica, Ali jednako i najveće dostojanstvo i čast — 
sva njena odlikovanja. 

Marija je od vječnosti miljenica Božja. Na Njoj 
od vrijeka počiva sva Božja naklonost. Ona je zami- 
lovana prije no što je išta stvoreno, ali je trajno pri- 
sutna u naklonosti Stvoriteljevoj i onda, kad su stva- 
rani — nebo i zemlja i sav njihov ures. 

U zajednici s Kristom — Kraljem anđela — Ma- 
rija je bila očitovana i anđelima prije kušnje kao Maj- 
ka njihova Kralja, pred kojim su se ponizno i u lju- 
bavi trebali pokloniti. 

Vjerom u Krista kao Marijina Sina u ljudskoj 
slici, nižoj od anđeoske naravi, spasili su se dobri 
anđeli i postigli svoje vječno nebo, kao radosni sluge 
Božji, što vječno pjevaju Svet! pred licem Božjim. 
Oholim pak odbijanjem poklonstva Kristu i Njegovoj 

Majci vječno su propali zli anđeli i ne prestaju se u. 
porno boriti protiv Krista i Marije, Gospodinove Maj+ 
ke. 

Na sliku Marijina Sina stvoren je čovjek, da po 
Kristu Marijinu Simu postane dionikom sinovskih pra- 
va svog jedinog Posrednika u životu presvetog Troj- 
stva. 


I ' jer je Marija od vijeka povezana s Kristom ra 
di kojega i po kojemu sav svijet stvorenja ima svoju 
najvišu svrhu i smisao postojanja, Marija je nerazdru. 
živa od tog Krista i onda, kad On radi grijeha, na svo- 
ju sliku stvorena čovjeka postaje Isus, Spasitelj i spa- 
senje, Čovjek boli, bolna ljubav za spas svoje braće 
ljudi. 

Nju predočuje i označuje u Božjim očima izabra- 
ni narod, prema kojemu se ljubav Božja odnosi traj- 
no kao zaručnik prema zaručnici, nazivajući ga »Kćeri 
Sionska«, djevicom, zaručnicom. 

I kad slušamo povik Sofonije proroka: 

— Raduj se, Sionska kćeri, krikuj od radosti, ve- 
seli se od sveg srca, kćeri Jeruzalemska, Bog Kralj 
Izraelov je u tvojoj sredini, ne boj se Sione, Gospod 
Bog tvoj u tvojoj je sredini, junački Spasitelj (Sof. 
3,14 — 18), — kako da se ne sjetimo povika, kojim 
je nebo po svome glasniku Gabrijelu pozdravilo na- 
zaretsku Djevicu — Heire keharitomene! Raduj. se, 
milosti puna! Gospodin je s tobom. Neboj se Marijo... 
Začet ćeš i roditi sina, i nadjeni mu ime Isus... On 
će kraljevati.... i njegovu kraljestvu ne će biti kraja ...! 
(Lk 1,28 —33). 


Sofonija proročkim duhom gleda kako se lju- 
bav Božja preko Nazaretske Djevice ostvaruje nad Si- 
onskom kćeri, Preko djevičanske žene Marije Bog po- 
staje Spasitelj u sredini svoga naroda, postaje milostiv 
ljudima, koji nose sliku i priliku Njegova i Marijina 
Sina. 

Razlog radosti za Sionsku kćer izvire iz prisutno- 
sti Božje, koja je u njenoj sredini, koji je u njoj — u 
njenoj utrobi, 

Izaija, prorok, piše: — Klikujte od radosti i ve- 
selja Stanovnici Siona, jer je velik među vama Sve- 
tac Izraelov (Iz. 12,6). 

Isto ponavlja i prorok Zaharija: — »Raduj se i 
veseli se, kćeri sionska! Jer evo dolazim usred tebe 
prebivat« — govori Gospod (Zah. 2,14). 

A u tom značenju govori i Ivan evanđelist, kad 
tajnu Božje ljubavi prema narodu Božjem izražava u 
uvodu svoga evanđelja: — Riječ je tijelom postala i 
udarila šator svoj među nama! (Iv 1,14). 

Prisutnost Božja usred svoga naroda ostvaruje se 
preko Marije, djevičanske Majke, koja je začela po 
Duhu Svetom Sina Božjega i rodila Isusa, Spasitelja 
svijeta. Po Marijinu Sinu nebo dobiva najveću slavu 
ljubavlju stvorenoga ljudskog srca Božjeg Sina, a zem- 
lja izvor pravog mira i vječne radosti. Potvrđuje to 
pjesma anđela nad koljevkom svoga Kralja u Badnjoj 
noći: — Slava na visini Bogu, a na zemlji mir ljudima 
koje ljubi! (Lik 2, 13—14). 


Nok 


Ako se sada zaustavimo nad pozdravom, kojim 
je nebo pozdravilo Djevicu iz Nazareta u času navje- 
štenja utjelovljenja Sina Božjega: — Zdravo, milosti 
puna!, a taj je pozdrav bio začudan i samoj — Djevici, 
jer je razmišljala u sebi »kakav bi to bio pozdrav«, 
onda ćemo priznati s Origenom: — Ovaj izraz Heire, 
keharitomene, zdravo, milosti puna, ne sjećam se da 
li sam ga bilo gdje u svetim knjigama pročitao; uo- 
stalom, nije upravljen bilo kojemu čovjeku; taj je 
pozdrav izključivo pridržan Mariji« (Origen, hom. u 
Lk evan. VI). (P. Gj 13,1815). 

Pridržan je samo za Mariju. Ne znači li to, da u- 
pravo u tome pozdravu treba tražiti ono posebno i 
samo Mariji vlastito, po čemu je Marija Bogu najbliža 
i najdraža!? 

Poznato je, da Objava daje posebna imena poseb- 
no izabranim osobama, da tako označi poslanje, što 
ga tako izabrane osobe trebaju izvršiti. Na primjer: 
Abraham — otac velikoga naroda. 

Kad čitamo, da je Isus nazvan »Sin Svevišnjega, 
Sin Božji, Riječ Božja,« onda to znači, da je On stvar- 
no Sin Svevišnjega, Riječ Božja. 

Ako anđeo Gabrijel naziva nazaretsku Djevicu — 
keharitomene — milosti puna, onda taj naziv ima 
svoje puno značenje u odnosu na Mariju, koja se 
tako pozdravlja. Taj izraz u svome grčkom obliku kao 
particip perfekta pasivnoga znači radnju, koja se u 
prošlosti dogodila, ali učenici te radnje još uvijek tra- 
ju. 

Prema tome taj bi se anđelov pozdrav mogao to- 
čno prevesti ovako: — Raduj se, zamilovana, posve 
ispunjena i zaodjevena naklonošću Božjom, posve Bo- 
gu draga. A jer se naklonost Božja prema stvorenju 
teološkim jezikom izriče kao posvetna milost, koja to 
stvorenje čini Bogu dragim, zbog toga se ono grčko — 
keharitomene — može prevesti — milosti puna. 

Marija je milosti puna. Stvorenje Bogu posve dra- 
go. Posve sveto, I ne samo sada u času pozdrava nego 
uvijek sveto i Bogu drago. Zbog toga evanđelist Luka 
upotrebljava glagolski oblik — keharitomene —, da 
istakne upravo tu značajku Marijina odlikovanja — 
uvijek sveta i Bogu draga, puna noklonosti Božje, za- 
milovana od vječnosti. 


* se * 
I tako u pozdravu: — Raduj se zamilovana —... 
Zdravo, milosti puna... vjera Crkve ima dogmatski 


temelj i opravdanje za onu tako lijepu i tako jedin- 
stvenu odliku svoje nebeske Majke, za dogmu Bez- 
grešnog začeća, Stanje — milosti puna -—, ostvareno 
jednom, koje traje, ne bi značilo ništa posebno za Maj- 
ku Sina Božjega, kad ta naklonost Božja prema Mari- 
ji ne bi stvarno pripadala nazaretskoj Djevici od nje- 
nog ljudskog početka, od časa, kad je postala ljud. 
skom osobom i članom ljudskog roda. 

Dosljedno: — Raduj se zamilovana ... Zdravo, 
milosti puna ... dogmatski je temelj i opravdanje vje- 
re Crkve u Marijino Bezgriješno začeće. Potvrda je 

to, da je Marija zajedno sa svojim Sinom preodre- 
đena da bude najsvetija i najljepša Majka Sinu Bo- 
žjemu, da bude od vječnosti i do vječnosti ispunjena 
naklonošću svoga Stvoritelja i Boga kao najdraža i je- 
dina kćerka, djevičanska Majka, najčišća Djevica. 

Po njoj je zamišljena veza čovjeka s Bogom 
ostvarena, jer je Njeno djevičansko krilo postalo svad. 
benom dvoranom Božjega Sina s ljudskom naravi i 
presvetom radionicom Duha Svetoga, 


I tko da joj onda ne kliče radosnim zanosom i 
postojanom ljubavlju: 
— Raduj se, zamilovana.... 
Zdravo, milosti puna.... 
Bezgrešna, učini nas grješne, Bogu dragima, 
zamilovanima preko blagoslovljena ploda našega spa- 
senja, po Isusu, Sinu Tvome! 

Blagoslovljena nad svim ženama 


Sposobnost govora, odlika je čovještva. 


Govoriti može samo čovjek, u koliko su čovje- 
kove riječi glasovni znakovi misli, a misli svojstvo 
razumnosti, 

Riječi su kolica pojmova, glasovno sredstvo, po- 
moću kojega čovjek čovjeku očituje svoju dušu i nje. 
zina unutrašnja doživljavanja i pokrete. 


Omot može biti raznolik, a jezgra ista. I ljudske 
se riječi glasovno razlikuju, dok pojmovi kao posve 
duhovni sadržaji u svim jezicima ostaju isti. 

A ovo je za ljudsku govornu sposobnost najvaž. 
nije i bitno. 

* ki se 


Ako je Stvoritelj dao ljudima sposobnost govora 
kao sredstvo za međusobno razumijevanje i priopća- 
vanje posve duhovnih doživljaja i po tome omogućio 
razvoj kulturne djelatnosti i društvena Života, tko on- 
da može zanijekati da tu sposobnost priopćavanja svo- 
ga vlastitog života svojim razumnim stvorovima ima 
i Stvoritelj. I to na najsavršeniji način, 

Bog, koji je punina posve duhovnog života i čista 
jednostavnost, svijetlo je bez sjene, koje sve obasjava. 

Odraz Božjeg svjetla razumnosti sja i u čovjekovoj 
razumnoj duši, I baš zato je čovjek sposoban shvaća- 
ti, misliti i misaono se usmjeravati. Na Bogu, koji je 
Svjetlo, zapaljena je svjetiljka i naše razumnosti. Zbog 
loga smo sposobni misliti i govoriti, govorom svoje 
misli objavljivati drugima, druge prosvjetljivati svo. 
Jim spoznajama, 

No, na toj razumnosti naše naravi osniva se mo- 
gućnost Božjeg djelovanja u nama, mogućnost Božjeg 
priopćavanja nama. Naša razumnost služi Bogu kao 
pasivna moć primanja Njegova božanskog  prosvjet- 
ljenja, Njegova neposrednog govorenja našoj duši. . 

I dok su nama potrebni ili glasovni znakovi ili 
tjelesni pokreti, da se svojim bližnjima objavimo i pre- 
nesemo iz svoje u njihovu dušu svoje misaone sadr- 
žaje, Bog ne treba takvih sredstava. On može govoriti 
neposredno ljudskoj duši bez ikakovih riječi tako, da 
duša biva kao obasjana prosvijetljena, sigurna, da joj 
Bog govori. i : 

A može se objaviti i objavljuje se i pomoću zna. 
kova, događaja i posve materijalnih sredstava, koji su 
tako izvedeni da nema nikakve sumnje, kako se Bog 
preko njih očituje i javlja, poučava i obznanjuje. 

Kao živo sredstvo Božje objave ljudima može po- 
služiti život pojedinih, posebno izabranih ljudi, a i 
povijesni put čitavog jednog naroda, kako je to slučaj 
s Izraelskim narodom. ' 

Siguran pa znak, da se Bog negdje ili preko neko- 
ga objavljuje, svakako je i čudo kao vidljivo djelo 
izvedeno u našem materijalnom svijetu, ali mimo na- 
čina djelovanja prirodnih zakona. Čudo je legitima- 
cija Božje prisutnosti a po tom i svjedočanstvo isti- 
nitosti Božje objave. 


Ovo je bilo potrebno reći, da se na svome misa. 
onom putu promatranja tajne Marijina bezgrešnog za- 
čeća možemo danas pomaknuti opet malo dalje i uvi- 
djeti, kako za dogmatsko opravdanje te vjerske istine 
ne treba baš direktna objava u Svetom Pismu, a da 
je ona ipak objavljena Božja istina. 

Objava Staroga i Novoga Zavjeta nigdje izričito 
ne kaže: — Majka Božjeg Sina je bez istočnog gri- 
jeha začeta! No, to još ništa ne znači, da se tu isti- 
nu ne bi moglo u Objavi naći sadržanu na neki uklju- 
ćeni način i sposobnošću svoga razumnog svjetla iz- 
vesti kao nuždan zaključak. 

Primjer za to neka nam danas posluži jedna svi- 
ma nama dobro poznata scena iz života naše drage 
Majke Marije. 

Gledamo je, kako žurno ide u pohode k svojoj 
rođakinji Elizabeti. Anđeo joj je neposredno objavio 
tajnu Elizabetina čudesnog materinstva. Saznala je 
Marija, da njena rođakinja, starica i nerotkinja, žena 
svećenika Zaharije, očekuje sina, dar Božje svemoći. 
Potaknuta Duhom Svetim, koji je i u Marijinu krilu 
ostvario najdivnije djelo Božje svemoći — utjelovlje- 
nje Božjega Sima, radosno hita, da čestita Elizabeti 
i da joj bude na pomoći u njezinoj majčinskoj sreći. 
I tek je pred kućom Marija pozdravila presretnu maj- 
ku Ivana Krstitelja, kad li se iznenadi izjavom Eliza. 
betinom, Ona, sluša, kako za njenu dragu tajnu zna 
njena rođakinja Elizabeta. I kako, da joj to ne bude 
čudesan znak, da preko Elizabete govori Duh Sveti, 
Božja istina! A Elizabeta to i ne taji, jer izričito kaže 
Mariji: — Čim mi u ušima zazvoni glas pozdrava tvo- 
jega, zaigralo mi od radosti čedo u utrobi! Radostan 
pokret Elizabetina sina u njenoj utrobi — Elizabeti 
je bio znak, da su istinite i od Boga nadahnute riječi, 
koje su joj tada kao same od sebe nadošle na usta: — 
Blagoslovljena ti nad svim ženama i blagoslovljen plod 
utrobe tvoje! Otkuda samo meni to, da majka Gospo- 
dina mojega dolazi k meni (Lk 1,42 — 44). 


x Ao 


Ovaj susret je više nego značajan. Ostvaren je pod 
obostranim vodstvom Duha Svetoga, A svrha mu je, 
da nam se po njemu objave velike i vrlo važne istine. 
Bog hoće, da se istakne veličina, dostojanstvo i ži- 
Votno određenje ponizne i jednostavne službenice Ma- 
rije iz Nazareta, Odlika njenog materinstva Božjemu 
Sinu izričito je istaknuta. Nazvana je Gospodinovom 
Majkom, a to je najveće i najuzvišenije dostojanstvo. 
To je poziv, od kojega ništa veće u stvorenom redu 
nema. No, za to se traži i milost kojoj ništa nije ravno. 

Ako se pri tom sjetimo, da je Bog kroz dugi niz 
stoljeća jednome narodu otkrivao svoje božanske na. 

mjere i svoju očinsku naklonjenu ljubav, i to odre- 
đenim riječnikom, ako istaknemo, da je u pojedine 


posve povijesne događaje sakrivao svoje namjere za ' 


budućnost i u njima gotovo doslovnim riječima izri- 
cao ono, što će se u svoje vrijeme odigrati u vezi s 
Njegovim Sinom, radi kojega je sve i u kojemu je 
smisao svega, a jednako i u vezi s Majkom tog lju- 
bljenog Krista, značajno je, da Elizabeta radosno kliče 
kao otpozdrav Mariji: — Blagoslovljena ti nad svim 
ženama i blagoslovljen plod utrobe tvoje! 


U tom pozdravu odjekuju riječi, kojima je Debora 
u vrijeme sudaca slavila junačku ženu Jabelu, jer je 
židovski narod oslobodila od Sisare, kanaanskog voj- 
skovođe. A jednako i riječ blagoslova, kojim se slavi 
hrabra Judita, što odvažno skine glavu Holofernu i 
grad Betuliju oslobodi od sramote i poniženja. Jedna 
i druga — Jabela i Judita —, slika su Djevice iz Na- 
zareta, I Duh Sveti, koji izabere ove slike za Najljep- 
šu svoju Izabranicu, kao da unaprijed stavlja u usta 
Debori i velikom svećeniku riječi: — Blagoslovljena 
nad sve žene i blagoslovljen Gospodin Bog! — kako 
bi istim riječima Elizabeta pozdravila nazaretsku Dje- 
vicu, pravu i potpunu pobjednicu nad Holofermom i 
Sisarom, nad đavlom: — Blagoslovljena ti nad sve 
žene i blagoslovljen plod utrobe tvoje! 


Jabela i Judita su blagoslovljene nad sve žene 
radi pobjede, što su je postigle nad neprijateljima 
izabranog naroda, a Marija blagoslovljena nad sve 
žene, jer pod srcem nosi Jedinog pobjednika nad ne- 
prijateljem Božjeg naroda, jer je Majka Gospodino- 
va, Majka Spasitelja svijeta. Ali dok se u slučaju Ja- 
bele i Judite glavni blagoslov daje Gospodinu Bogu, 
koji je ovim ženama dao snagu izvojevane pobjede, 
u slučaju blagoslivljanja, kojim Elizabeta pozdravlja 
Mariju, postoji osobitost tog blagoslova u načinu, 
kojim se on izriče, Elizabeta, vođena Duhom Svetim, 
ističe, da je Marija blagoslovljena nad sve žene jedna- 
ko kako je blagoslovljen i plod njene utrobe. Blago- 
slovu koji se primjenjuje Mariji isti je blagoslov, koji 
se primjenjuje i Isusu. Dosljedno: Isus je blagoslov- 

ljen, savršeno blagoslovljen. Ništa na Njemu nema što 
bi bilo potrebno prokletstva. Znači, da tako treba biti 
i s njegovom Majkom. U odnosu na blagoslov Ona je 
do nogu svoga Sina. A taj pak odnos punim pravom 
nameće misao o oslobođenju od istočnog grijeha i 
sadrži opravdanost vjerske istine o Bezgrješnom za- 
čeću! Ako pak istaknemo, da je i u ovom slučaju 


kao i s izrazom keharitomene — zamilovana, upotreb- 
ljen particip perfekta pasivni — eulogemene, odnosno 
eulogemenos — blagoslovljna, blagoslovljena zaplod 


njene utrobe, a taj glagolski oblik označuje trajno 
stanje radnje, koja se dogodila u prošlosti i još uvi- 
jek traje, onda to znači: Marija je bez vremenske 
ograničenosti trajno blagoslovljena. Blagoslovljena je 
sada i uvijek će biti blagoslovljena kao i plod njene 
utrobe Isus, Na isti način blagoslovljena kao što je 
na isti način i milosti puna, jer se oba ova naziva 
u svome temeljnom značenju sjedinjuju. Dosljedno: 
Marija ne može biti uvijek blagoslovljena, u koliko 
nije uvijek Bogu draga, uvijek zamilovana, milosti pu- 
na, trajno u stanju posvetne milosti. A jer Elizabeta 
vođena Duhom Svetim, izričito tvrdi, da je Marija 
blagoslovljena nad sve žene što je blagoslovljen i plod 
njene utrobe, dokaz je to, da Djevici Nazareta pripada 
odlikovanje nad sva odlikovanja, da kao Majka Gospo- 
dinova bude slobodna od istočnog grijeha i na taj na- 
čin predmet blagoslivanja nad sve žene. 


koko 


Na Elizabetin pozdrav i Marijina se duša ispunila 
neopisivom radošću. Njeno ponizno i posve čisto srce 
klicalo je od radosti. A jer je u tome Srcu boravio 
Sin Božji i čitavo presveto Trojstvo, Gospodinova Maj- 
ka potvrđuje pohvalu svoje rođakinje i vođena istim 
Duhom Svetim kao i Elizabeta govori, da je čitavim 
svojim bićem djelo svesilnoga Boga, koji u Njoj dje- 
luje i čini joj nepojmljivo velike stvari. I jer je djelo 
Božje, zbog toga će je Svi naraštaji zvati blaženom i 
blagosloviti je. Njena pojava ispunjat će radošću svu 
ljudsku djecu i u susretu s Njom ponavljat će riječi 

Elizabetina pozdrava: — Blagoslovljena ti nad sve 
žene i blagoslovljen plod utrobe tvoje! A nazivajući je 
blagoslovljenom, ispovijedat će i njeno posebno od- 
likovanje: »I ljage istočne nema u Tebi!« 

Gospodinova majka 


Bog je dostojanstvo, čistoća, svetost, svjetlost, pu- 
nina dana, koji ne pozna noći ni bilo kakve sjene i 
tame. 


Bog stanuje u nepristupačnom svjetlu. I baš zato 
ništa tamno i nečisto nema pristup k Bogu. Ne spo- 
jivo je s Bogom. Nema mjesta u Njegovoj blizini. 

Pristup Boga donosi svjetlo, sjaj, bjelinu, čisti i 
uzdiže, Prožima najnutarnju bit i daje dostojanstvo 
i nepovredivost, Znači svetost. Ulijeva strahopoštova- 
nje. 

Susret s Bogom čisti i obogaćuje. 

Pogled Božji i daje ono što znači. 

Kad Bog pogleda svoje stvorenje, ono je puno 
Njega. Prima novo bivstvovanje, kojemu odgovara i 
novi način djelovanja. 


Što Bog hoće, ono odmah i jest, jer kod Boga — 
biti i imati, htjeti i učiniti znači jedno te isto. 

Savršena punina, kakav je Bog po svojoj najnutar- 
njijoj biti, jedina je sposobna obogatiti i učiniti 


sve što hoće. 
*k *% * 


Naš pojam o Bogu prečesto je vrlo nesavršena, 
nepotpuna i površna slika. Prikazujemo ga prema svo- 
jim potrebama tako, da smo ga učinili odviše sebi 
sličnim. Naivno mu dajemo izgled svoga lica, pripisu- 
jući Mu svoju ograničenost i tjesnogrudnost, svoje 
predrasude i interese, I tako je Bog u mnogim ljud- 
Skim dušama više sličan idolu nego pravome i živo- 
me Bogu. 

Mi naravno ne možemo Boga spoznati onako, ka. 
kav je On u sebi, jer ta spoznaja nadvisuje moć naše 
razumne naravi. Ne možemo reći ono, što On jest ali 
možemo reći posve sigurno ono, što Bog nije. 

Bog, kojemu mi vjerujemo nije tjesnogrudan, sit- 
ničav, nepravedan, osoran, ali je isto tako daleko od 
svake sjajnosti, koju bismo mogli izraziti umjetnoš- 
ću, znanošću, svetošću i ljubavlju. 

Bog nipošto nije ni sila tako velika, koja bi nas 
svojom masivnošću mogla uništiti. Naš Bog je neo- 
graničena punina posve duhovnog života, čista unu. 
trašnjost, jednostavnost i transcendentnost, Objavljuje 
se kao bivstvena Dobrota i zato Otac — Ljubav. 


— Bog je Ljubav! veli učenik ljubavi apostol Ivan. 
I dobro kaže, jer samo Ljubav čini da je Bog u od. 
nosu prema nama apsolutno slobodan, a mi apsolutno 
ovisni o Njemu. I ljubav je jedino moguć odnos iz- 
među Boga i nas stvorenja, jer se Bog objavljuje uvi- 
jek kao Onaj koji daje, a mi kao oni, koji primamo, 
jer smo dar Njegove prevelike Dobrote, 


I kad je Gospodin upitao jednom svoju vjernu 
službenicu Anđelu iz Foligna: — Dobro pogledaj, na- 
laziš li u meni nešto što ne bi bila Ljubav?! Anđela 
je s pravom odgovorila: — I moja je duša jasno spo- 
znala, da u Njemu nema ništa što ne bi bila Ljubav! 


Dati Bogu ime Ljubav — sigurno je najpotpunije 
znanje, do kojega na temelju Božje objave može čo- 
vjek doći. A po toj spoznaji čovjek se može i najviše 
uspeti u razumijevanju Božjih djela, koja svemoćna 
Ljubav Božja čini nama — svojim stvorenjima. 


Ako je Isus u razgovoru s Nikodemom rekao: — 
Bog je tako ljubio ljude, da im je dao svoga. jedino- 
rođenog Sina, da ni jedan koji vjeruje u Njega ne 
pogine, nego ima život vječni! (Iv. 3,16), onda baš 
tom rečenicom možemo najtočnije kazati što su sve 
Božja djela prema nama ljudima. Možemo reći, da to 
u punini vrijedi i za Majku Božjega Sina, za nazaret- 
sku Djevicu. — Bog je tako ljubio ljude, da im je 

dao Djevicu, Isusovu Majku... Toliko je ljubio Dje- 
vicu, da joj je dao svoga Sina, da Ona bude dostojna 
Njegova Majka. 


koko 


Zaustavimo se upravo na toj posljednjoj misli i 
dobro se u nju zamislimo. 

— Bog je tako ljubio nas ljude, da nam daje svo- 
ga Sina, kako bi nam po Njemu dao sebe, svoj bo- 
žanski život, na koji nemamo nikakvo pravo. 

Dao nam Ga je u sličnosti naše naravi. Dao nam 
Ga je kao pravoga čovjeka, koji će svojim ljudskim 
Srcem bivstveno povezanim s božanskom osobom Sina 
Božjega ljubiti Boga izvan božanskog života, na bo- 
žanski način, božanskom ljubavlju. 

U tolikoj mjeri nam Ga je dao, da mi budemo 
stvoreni na Njegovu sliku i radi Njega i po Njemu 
dionici božanskog života, dionici same božanske na- 
ravi, 

A jer nam je Njega odlučio dati i po Njemu i 
preko Njega i svoj božanski život, zbog toga nam da- 
je Nju, Njegovu Majku, daje nam Mariju. 

U Njegovu daru, u daru Njegove vječne ljubavi, 
sadržan je i On i Ona, i Sin i Njegova Majka, Isus i 
Marija. 

I kad Isus veli: — Bog je tako ljubio ljude da 
im je dao svoga jedinorođenog Sina — onda je u 
toj Božjoj ljubavi prema ljudima sadržana uz Sina 
Božjega, koji preko svoga čovještva postaje ostvare- 
nje Božje ljubavi prema ljudima i Marija Božje iza. 
brano stvorenje, koje će Božjem Sinu dati ljudsku na- 
rav. U toj Božjoj ljubavi prema ljudima i čitavome 
stvorenju sadržan je i dar materinstva Božjem Sinu. 
Dosljedno: — Bog tako ljubi Mariju da joj daje svoga 
Sina. Božansko materinstvo je prvi dar Božji Mariji 
i temelj svih ostalih Marijinih odlika. Zbog toga dara 
je milosti puna, blagoslovljena nad sve žene, gospoda- 
fica anđela, Kraljica svih Svetih. Predoodređena za 
božansko materinstvo predodređena je za najveću mi- 
lost i slavu. Radi božanskog materinstva ulazi Djevica 

u sasvim zaseban odnos prema Bogu. Postaje dioni. 
com božanstva nad sve stvorove. Njen odnos s Kri- 
stom najuže je povezan s ulogom Krista kao jedinog 
Posrednika između Boga i ljudi. U ostvarenju svoga 
djela kao Posrednik ljudi, Krist uzima ljudsku na- 
rav od Marije, utjelovljuje se pod Njenim Srcem. Po- 
staje Njezin posredstvom božanskog materinstva baš 
u toliko u koliko je Posrednik i Otkupitelj. A to je 
više nego značajno. To samo po sebi najneposrednije 
pokazuje, kako je Djevica iz Nazareta radi božanskog 
materinstva nužno i bez istočnog grijeha. 

Naziv, Gospodinova Majka, Majka Božja, kako ob- 
java izričito naziva nazaretsku Djevicu, nužno traži, 
da Ona, koja nosi taj naziv posjeduje trajno svetost, 
izuzetost od svake pogreške, od svakog grijeha, od 
svake nečistoće; 

Majka Božja ne može biti grešnica ni za trenu- 
tak samo u svome osobnom postojanju. A razlog je u 
tome, što to traži čast Božja s ova dva razloga. 


Bilo da promatramo neizmjernu svetost Božju, 
koja u svojoj blizini, jer je punina svjetla, ne pod. 
nosi i ne može podnijeti bilo kakvu sjenu tame zla, 
grijeha i nečistoće. Ne spojivo je sa svetošću Boga, 
da Majka Njegova bude i za tren samo u sjeni zla 
i grijeha, što je Bogu odvratno i odbojno. Bilo da 
promatramo Boga kao Sina svoje Majke. Bog dugu- 
je samome sebi upravo to, da svoju Majku sačuva 
čistu i sjajnu bez ikakve sjene zla i grješnosti. Ra- 
zumljivo, jer ako je istina, da nečasnost s majke pre- 
lazi na sina, a istočni grijeh je nečasna ljaga, to Bog 
koji sebi izabire Majku, treba s nje skinuti ovu ne- 
časnu ljagu. On to treba učiniti, jer može! Ovisi o 
njegovoj volji, da Marija kao Njegova Majka nema 
istočni grijeh i bude uvijek s Njim u milosti. Uosta- 
lom što nikada nije dano nijednom samo čovjeku i 
ne može biti dano, Riječ, Sin Božji, jedino može to 
ostvariti da sam bude Stvoritelj svoje buduće Majke. 
Može li dakle dopustiti, kad je to ovisilo jedino o nje- 
govoj volji, da Njegova Majka bude predmet kazne, 
zajedničkog prokletstva i lišena milosti, naklonosti i 

ljubavi samo zato jer je potomak Adamov, radi istoč- 
nog grijeha? 

Postaviti ovo pitanje ne znači li i riješiti ga? Po 
naravnom zakonu upisanu u srce svakog čovjeka i 
službeno proglašenu po četvrtoj zapovijedi dekaloga, 
po zakonu, koji je izraz vječne istine, mudrosti i prav- 
de, sin sposoban sam sebi stvoriti Majku, učinit će 
je posve lijepom, posve čistom, ako je to ovisno o 
njemu, Sin Božji, izabirajući Majku na zemlji, treba 
postupati s njom kao što sin postupa sa svojom Maj. 
kom. Kad bi radio drukčije, njegova bi sinovska lju- 
bav bila nesavršena i teško pogriješena. No, u Sinu 
Božjemu nema nikakve nesavršenosti, nikakve pogreš- 
ke. Ta On je došao na zemlju, da nam u svemu bude 
uzor i da nam dade primjer u svim krepostima, Trebao 
je dakle do savršenosti opsluživati i zapovijed: — Po- 
štuj svoju Majku! 

Božansko materinstvo Djevice iz Nazareta, a Eliza. 
beta izričito kaže u svome pozdravu Mariji: — Odakle 
samo meni to da Majka Gospodina moga dođe k me- 
ni!, ako ga se posmatra izbliza, traži povlasticu bez- 
griješnog začeća, trajne svetosti. Bez te povlastice Ma- 
rija ne bi bila dostojna Majka Sinu Božjemu, koji je 
svetost i protivan svakoj sjeni zla i grijeha. 

Ako je već jedna djevojčica oduševljena sa svo- 
jom majkom mogla kazati: — Majko, ti si se rodila 
iz mog srca! I na taj način potvrdila da je njena maj- 
ka upravo onakova, kakovu je ona zamišlja i želi. Ko- 
liko više i u stvarnom značenju tih riječi samo Božji 
Sin može reći i govori svojoj Majci: 

— Majko, Ti si se rodila iz mog Srca, Ti si do- 
slojna mene. Najljepša si i najsvjetlija. Sva si čista, 
milosti puna, djelo moje svemoći, uvijek sa mnom! 
I nikada nitko nije svojoj majci učinio ono, što sam 
ja učnio Tebi. Ti si moje remek djelo. Sva moja mi- 
lina počiva vječno na Tebi. I tko mi tebe dira, dira 
u moje najdraže i ne ostaje bez kazne. 


ko 


Jest! Božansko materinstvo Djevice iz Nazareta 
traži, da Marija kao Majka Kristova Majka bude slo- 

bodna od svakoga pa i istočnog grijeha. I dok Objava 
izričito ističe Marijino božansko materinstvo, ona tim 
uključuje i njeno bezgriješno začeće. Marija, Majka 
Božjega Sina, koja se rodila iz Srca svoga božanskog 
Sina, jer je onakva, kakovu je On želi, doista je Bez- 
grješna, sva čista i sva sveta! 


cd * * 


Kad je Mojsije pod brdom Horebom gledao grm, 
koji je gorio, a nije izgarao, pa je zadivljen prišao 
tome grmu, da iz bliza vidi ovo čudo, čuo je glas, 
gdje mu iz gorućeg grma govori: 

— Mojsije, skini obuću, jer je mjesto na kojemu 
stojiš, sveto! 

Čini mi se, da bismo i mi pred pojavom Majke 
Božje, koju je Njen Sin stvorio najljepšom i naj- 
svjetlijom, Bezgrješnom, morali uvijek doviknuti: — 
Poštuj Majku svoga Boga, jer je svome Stvoritelju 
najdraže stvorenje. I ne zaboravi! Bog, dopušta, da ga 
ograničeni i bijedni ljudski stvorovi wrijeđaju i kunu, 
ali svoju svetu Majku ne dopušta pogrđivati. Ne do- 
pušta, da se na Njen lik nabacuje bilo kakvo blato, 
bilo kakva sjena pogrda. 

Pred Marijom, koja blista od Božje prisutnosti 
kao najsvetija iza svoga presvetog i božanskog Sina, 
Skini obuću, jer se nalaziš pred Majkom Božjom. 

Odakle samo meni to, da mogu Majci moga Go- 
spodina tepati djetinje iskreno i vjerno: 

-— Sveta Marijo, Majko Božja, moli za nas gri- 
ješnike, sada i u času smrti maše! 

Pobjednica nad zmajem 


Na dnu sve ljudske bijede nalazi se uporni mrzi- 
telj Kristove slike u. čovjeku — sotona. Nalazi se ot. 
palo stvorenje — čisti duh, anđeo tame, koji je odbio 
da se pokloni Kristu i Njegovoj Majci, i zato mu se 
ne nađe mjesto na nebu. 

Sotona je sve svoje mogućnosti kao Božje stvo- 
renje, pozvano ma vječni život u Božjem životu, izgubio 
upravo na slici Krista kao čovjeka i na slici Marije 
kao Kristove Majke. I zato je zamrzio tu sliku i ona 
mu je postala odvratna, 


Ostvarenu jednom u zemaljskom raju u liku pr- 
vih ljudi vrag je svojim lukavstvom pošao da tu sliku 
zaprlja i upropasti. Poslužio se lažima i zaveo je 
Adama i Evu. Prenio je zlo s pakla i na zemlju. 
Njegovo zlodjelo Gospodin Isus naziva ubistvom u 
pravom i potpunom smislu, jer veli za đavla: — On 
je bio ubojica ljudi od početka i ne stoji u istini, jer 
nema istine u njemu, Kad govori laž, od svoga govori, 
jer je lažac i otac laži (Iv 8,44). 


Svojim uspjehom po drvetom dobra i zla u ze- 
maljskom raju smatrao se gospodarom svijeta. Po. 
nizivao je ljude i uživao, kad je uspijevao, da ih po- 
takne na najveće poniženje, na to, da sami sebe sra- 
mote i muče, da sami Božju sliku u sebi ponizuju. 


Neprestano iznova ponavljao je blještavu paro- 
lu: — Bit ćete kao Bog i znat ćete dobro i zlo! Nudio 
je znanje i umijeće, kojim se zavladava prirodnim si- 
lama, kako bi zaslijepio svoje žrtve i dao im privid- 
nost samodostatnosti, sveznanja, i jakosti gospodara 
prirode. 


37 


Nudio je vlast nad svijetom kao da svijet pripada 
njemu, ali uz uvjet: — Padni i pokloni mi se! I Ljudi 
su mu nasjedali. Godile su im njegove laži. Osjećali 
su se udobno u tami, sretni, da mogu uživati, a bez 
straha da se otkriju njihova zlodjela. Nosili su ime, 
da su živi, a đavo ih je ubio. Oduzeo im je ljepotu 
njihova unutrašnjega lica, ljepotu s Bogom povezana 
stvorenja, uništio je posvetnu milost. Smrt neprija- 
teljstva s Bogom po grijehu nastanila se u njima. Pre- 
stali su biti u istini, u radosnom svjetlu Božje djece. 
Izgubili su život, na koji ih je Bog radi Sina svoga 
podigao. Više su vjerovali sotoni, koji je lagao i obe- 
ćavao što nije mogao i ne može dati, nego svome Stvo- 
ritelju — vječnoj Istini. 


— I kao što je veliki zmaj stara zmija, koja se 
zove đavao i sotona, koja zavodi sav svijet, zbačen na 
zemlju i anđeli njegovi biše s njim (Ap 12,9), jer im 
se više ne nađe mjesta na nebu (Ap 12,8), tako su i 
prvi ljudi, poslije grijeha istjerani iz zemaljskog ra- 
ja, da u trpljenju, bolima i suzama, požudama i umi- 
ranju, uvide svu bijedu svoga pada i robovanja veli. 
kom zmaju, staroj zmiji, koja ne stoji u istini i zato 
daje od svoga — laže, vara i uništava. 


koko 


Na djelo Božje ljubavi je bačena sjena zla, tama 
laži. Lukava zmija, ubojica ljudi od početka, slavio 
je slavlje, jer se nadao, da će zavedeni ljudi svršiti 
onako, kako je njegova sudbina zapečaćena. Računao 
je na pobjedu, što ju je tobože dobio nad svojim Bo- 
gom. No, prevario se. Grdno se prevario. 


Na licu mjesta, gdje se radovao svojoj pobijedi, 
jer je uspio upropastiti sliku Božju, u praroditeljima, 
ljudima i nositeljima Božjih obećanja za sve njihove 
potomke, čuo je neobične riječi, čiji je domet mogao 
dobro naslutiti, jer je znao, da se gospodin nikada ne 
razmeće u Svojim riječima. Đavao je znao u zemalj- 
skom raju, da je Bog svemoguć i sposoban izvršiti, 
što kaže. Kod Boga nije ništa nemoguće, 

Gospodin mu je navijestio propast i gubitak bit- 
ke. Pobjeda će biti na Božjoj strani. Božje riječi ne 
ostavljaju sumnju. 

— Neprijateljstvo ću postaviti između tebe i že. 
ne, između sjemena tvoga i sjemena njezina. Ona će 
ti satrti glavu a ti ćeš vrebati na petu njezinu! 

Govor je o ženi i njezinu sinu. Vidio je sotona 
ovo dvoje. Vidio ih je onda, kad je oholo kazao: — Ne 
ću služiti — Ne ću se pokloniti. Ne priznajem Kralja 
i Kraljicu u jednoj nižoj naravi od anđeoske. 

I kako je to svojom slobodom odbio, osjetio je, 
da slabi i da mu nema wiše mjesta na nebu, u svjetlu 
vječne Istine, u blizini Boga živoga. 

Pao je s neba kao munja i našao se u tami svoje 
oholosti kao od Boga odbačeno stvorenje. Od Boga 
neovisne veličine nema i ne može biti. Ovisnost je znak 
stvorenosti. Povezanost s Bogom po ljubavi stvara 
sklad, znači svjetlo, veličinu i vječno značenje. 

Stvorenje, koje slobodno i svjestito prekida svoju 
vezu s Bogom Stvoriteljem, postaje kao biljka, kojoj 
je prerezan korijen — vene i mora uginuti. I zato 
se đavlu kao odpalu anđelu ne nađe mjesto na nebu. 

No ne samo to. Njemu je svaka radost oduzeta i 
u onome času, kad je svojom tamom uspio zasjeniti 
i radosnu kolijevku ljudskog roda, I tu mu je Sve- 
moćni najavio konačni poraz. Bit će pobijeđen upra- 
vo na način kako je htio pobijediti. Udarac će mu 
zadati upravo žena na kojoj kao Majci soga Pobje- 
ditelja ne će imati nikakve vlasti, premda će biti po- 
tomak griješnog i zavedenog Adama. 

Božja riječ je neopoziva i izvodi ono što sadrži: 
— Neprijateljstvo postavljam između tebe i žene, iz. 
među sjemena tvoga i sjemena njezina. Ona će ti sa. 
trti glavu, a ti ćeš virebati na njezinu petu. 


ko * 


Ovu prvu radosnu vijest Objave, kojom se na po- 
četku ljudske povijesti naviješta, da konačna pobjeda 
pripada Bogu ljubavi, a ne ocu laži i lukavoj zmiji, 

kršćanska predaja shvaća uvijek tako, da u navije- 
štenoj ženi gleda Isusovu Majku, a u ženinu potom- 
ku Gospodina Isusa. Sjeme đavlovo su sljedbenici đa- 
vlovi, ljudi, nad kojima vrag ima vlast, dok je sje- 
me ženino Isus Krist i preko Njega sva Marijina dje- 
ca — Crkva. 

Dosljedno: Objava stavlja Mariju — Crkvu u pot- 
punu opreku prema đavlu i njegovu kraljevstvu na 
zemlji. Između Marije i sotone postoji potpuno nepri- 
jateljstvo. Postoji savršena opreka. Ništa zajedničko 
nema Marija s đavlom, a isto tako ni đavao nema ni- 
šta s Marijom. Neprijateljstvo je potpuno. Još više! 
Radi potpunog neprijateljstva žene prema lukavoj zmi- 
ji Potomak ženin je sposoban satrti glavu ocu laži od 
početka, potpuno ga pobijediti. 

-— On će ti satrti glavu — govori Objava. Poto- 
mak ženin, a žena stoji u apsolutnom neprijateljstvu 
s đavlom, pobijedit će đavla i zadati konačan udarac 
njegovoj vlasti nad zavedenim ljudskim rodom. 

Ako je u tome navještaju govor o Kristu Djevičinu 
Sinu, a On je uistinu jedini pobjednik nad starom 
zmijom, smrću na Križu, onda se nužno nameće pita- 
nje!. Da li je Kristova pobjeda nad đavlom mogla 
biti potpuna, ako njegova Majka, od koje prima svoju 
ljudsku narav, živo sredstvo svoje pobjede nad đav- 
lom, za trenutak samo biva u vlasti sotone? Jednostav- 
nije! Da li je uopće spojivo s Kristovim otkupiteljskim 
djelom, da žena, od koje prima svoju ljudsku narav, 
meku za đavlov izazov i borbu, ako ta žena nije posve 
slobodna od bilo kakve veze s đavlom, koji mora 
biti satrt potpunom pobjedom? 

Potpunost Kristove pobjede nad jedinim neprija- 
teljem Božje slike u čovjeku, traži da đavao nema 
nikakve vlasti nad Majkom svoga pobjeditelja. 

I on je stvarno i nije imao! 

Svemoć je Božja postavila potpuno neprijateljs- 
ivo između Marije, Majke svoga Sina i sotone. A to 
znaći, da je Marija kao Isusova Majka i kao Maj- 
ka naroda Božjega bez ljage istočnoga grijeha, da je 
Bezgrješna! Đavao nema na Mariji nikakve vlasti. Ne- 

ma je ni na trenutak samo. Ona je prema njemu u 
potpunoj i trajnoj opreci. I kao takva, sva sveta i bla- 
goslovljena, mogla je svome Sinu dati ljudsku narav, 
sposobnu da i ste strane postane posve čista i ne- 
okaljana Hostija Križa za spas svijeta. Iz Marije, ne- 
okaljane i svete zemlje, moglo je niknuti sjeme spa- 
senja za sav ljudski rod, moglo se roditi Sunce prav- 
de, Isus Krist — Spasitelj svijeta. 

Preko svoga Sina Marija stvarno postaje pobjed. 
nica nad starom zmijom, pobjeđuje sotonu i postaje 
Majka naroda Božjega — Crkve. Sjeme Njezina ne. 
taknuta i neokaljana krila, Krist Spasitelj, postaje po- 
bjednik ubojice ljudi i izvor vječnog života za sve gla- 
dne Boga i vječnosti, Potomak ženin, a to je Sin Ma- 
rijin, satire glavu đavlu i postaje izvor pobjede i 
za svoju Majku, za svu Marijinu djecu, koja su njego- 
va Crkva na zemlji. Marija, Majka utjelovljene Riječi, 
smještena je u samo središte ovog neprijateljstva, ove 
borbe koja je upisana u povijest čovječanstva na ze. 
mlji i samu povijest spasenja. 


* x * 


Razmišljanje o riječima praobjave, gdje se na- 
viješta potpunost Kristove i Marijine pobjede nad 
đavlom i nad njegovim kraljevstvom na zemlji tre- 
balo bi nas zamisliti upravo nad ovim riječima: 

— Neprijateljstvo stavljam između tebe i žene, iz- 
među sjemena tvoga i sjemena njezina...! 

Jednom zauvijek trebali bismo zapaziti, da izme. 
đu svjetla i tame, između zla i dobra, kreposti i gri- 
jeha nema i ne može biti nikakve veze. 

Djeca Križa, djeca Marijina, ne smiju paktirati 
sa sjemenom đavlovim. Postavši jednom po vodi kr- 
štenja dionici Krisove pobjede nad đavlom, grijehom 
i smrću, ne smiju se više vraćati u staro ropstvo gri- 
jeha i tame. 

Sjeme Marijino stoji u potpunoj opreci sa sje- 
menom dlukave zmije. Za djecu Crkve postoji samo 
jedan dostojan i dopušten put života — put milosti i 

prijateljstva s Bogom, svjetlo i sjaj žrtve Mirijina Si- 
na podignuta između neba i zemlje na drvetu Križa. 

A da li je s nama doista tako? 

Da li sprovodimo svoj život u skladu s riječima 
praobjave: — Neprijateljstvo stavljam između tebe i 
žene ...? ili možda želimo i dalje miješati ove dvije 
nespojive stvari — ljubav prema Mariji 1 kađenje 
đavlu? 

Marija je pobjednica nad zmijom, nad lukavim 
zmajem i ubojicom ljudi, a Ona to želi biti i u nama. 
I u svakome od nas želi pobjediti sotonu po svome 
Sinu kao Njegova Majka. 

Ako je stvarno ljubimo i priznajemo Bezgriješnom, 
onda joj svaki dan iznova pružimo dokaz svoje lju- 
bavi i povjerenja — trsimo se, da vjernošću Božjim 
zapovijedima i u stanju prijateljstva s Bogom osigu- 
ravamo Marijinu pobjedu nad đavlom i u našoj du- 
ši! 

Preotkupljena 


Na putu k Bogu čovek se lagano uzdiže. 


Svjetlo božanskog svjetla tako je jako, da zabli- 
ješti i najsposobnije razumske oči. 

U susretu s tajnama božanskog djelovanja treba 
mnogo vremena i strpljivosti, da ih organičeni um 
uzmogne spoznati i uskladiti, zapaziti njihov pravi 
smisao i značenje. 

I to je razlogom da se objavljene istine stoljeći- 
ma kristaliziraju, dok postanu pristupačne ljudskom 
shvaćanju. 


Ne postoji razvoj objavljene istine, jer se ta 
u sebi ne može razvijati i nastajati. Ona je Obja- 
vom dana potpuna i sigurna, božanski istinita. Moguć 
je samo razvoj u shvaćanju objavljene istine. Moguće 
je ljudsko približavanje objavljenoj istini i njeno u 
klapanje u ojelinu ostalih objavljenih istina. Ne stva- 
ra se dogma nego samo shvaćanje i nužnost dogme, 
koja je već neposredno ili posredno u Objavi sadr. 
žana. 


ko*oo#* 


Na ovo treba misliti, kad razmatramo o vjerskoj 
istini Marijina bezgrješnog začeća. Nije Crkva stvo. 
rila dogmu o Mariji bez istočnog grijeha začetoj, jer 
se to nekome papi prohtjelo tako. Naprotiv. Ta je 
istina sadržana u Objavi i trajno u Crkvi vjerovana. 
Irebalo je samo riješiti neke posve dogmatske pote- 
škoće, a da je crkveno učiteljstvo može kao objavlje- 
nu predložiti na vjerovanje. Nije bilo dostatno i lako 

izmiriti neke opreke, prividne suprotnosti, koje su se 
u odnosu na druge prihvaćene vjerske istine nameta- 
le, ' 

Radilo se o dvije temeljne istine kršćanstva, koje 
su u slučaju proglašenja dogme O bezgrješnom Ma. 
rijinom začeću dolazile u pitanje. Općenitost istoćnog 
grijeha s jedne strane i općenitost spasenja s druge 
strane po Kristovu otpupiteljsku djelu — pravile su 
dogmatsku poteškoću! Trebalo je ove dvije općeni. 
tosti tako izmiriti, da ni jedna ni druga ne bude dir- 
nuta. Potrebno je bilo pokazati, da je i istoćni gri- 
jeh općenit, a jednako da je i spasenje krvlju Kristo- 
vom općenito. 

Protivnici istine o Marijinoj slobodi od istoćnog 
grijeha navodili su kao razlog odlomak iz poslanice 
Pavlove Rimljanima, gdje apostol naroda izričito u 
5, glavi 12 — 21 redka piše: — Po jednom čovjeku 
uđe na svijet grijeh i po grijehu smrt, i tako smrt pri- 
jeđe na sve ljude, jer su svi sagriješili. 

Za Pavla je općenitost umiranja znak, da su svi 
potomci Adamovoi radi prestupka prvoga čovjeka ka- 
žnjeni. Smrt je poljedica grijeha. Svi ljudi bez razlike 
umiru, Znači, da su svi u Adamu i sagriješili k postali 
neprijatelji Božji. Dosljedno — istoćni grijeh je opće- 
nit, jer je općenita i kazna za grijeh — smrt. 

No, Pavao ide i dalje, pa kaže: s Jer ako ije zbog 
pretupka jednoga vladala smrt po. jednomu, mnogo 
će više oni, koji primaju izobilje milosti i dar pravde 
u životu vladati po jednom Isusu Kristu . .. Kao što po 
grijehu jednoga dođe osuđenje na sve ljude, tako i po 
pravdi jednoga na sve ljude opravdanje, koje daje ži 
vot ... Kao što nepokornošću jednoga čovjeka mnogi 
postadoše griješnici, tako će i pokornošću jednoga mno- 
gi postati pravednici. ... Gdje se umnožio grijeh, već- 
ma je izobilovala milost... (Rim 5,12 — 21 passim). 

Pavlova misao je jasna. Kristovo otkupiteljsko 
djelo je općenite vrijednosti. Zasluženo je svima, koji 
su po Adamovom grijehu postali dionici njegove smr- 
ti, Na mjesto griješnoga Adama dolazi Isus Krist, da 

svoj Adamovoj djeci omogući ponovno primanje mi- 
losti i dolazak k Bogu kao pravome životu čovjekove 
duše. 

Općenitost grijeha traži općenitost otkupljenja, 
I tu nema nikakve iznimke. To su temeljne vratnice 
kršćanstva. 

Priznati, dakle, da Marija kao pravi Adamov po- 
tomak nema istočnog grijeha, istočne ljage, značilo bi 
oba ova osnovna kamena temeljca kršćanske dogmat- 
ske nauke poljuljati. 

Zbog toga su i najveći učitelji Crkve: Albert Ve. 
liki, sv. Toma Akvinski, sv. Bonaventura i marijanski 
učitelj sv. Bernardo naučavali, da je Marija kao po- 
tomak Adamov morala imati istočni grijeh i bila u 
istočnom grijehu, kako bi je od njega oslobodila sna- 
ga Kristove krvi milošću opravdanja. I na taj su na- 
čin pomirivali ove dvije osnovne kršćanske istine. 

Bog je mimo toga imao svoje puteve i mogućnosti, 
da pravo gledanje na ljepotu svoje Najdraže pokaže 
u pravome svijetlu. Poslužio se čovjekom, koji je 
uspješno obranio odliku bezgriješnog začeća, a da pri 
tom nije ništa izgubila od svoje vrijednosti i znače- 
nja ni dogma općenitosti istočnog grijeha, a ni vjerska 
istina o općenitosti spasenja po Kristovoj smrti na 
Križu, 

Oštroumni sljedbenik poniznog štovatelja Mariji- 
na Franje iz Azisa — Duns Scot, — baš zato, jer je 
bio Franjin sin, uspio je rasvijetliti dogmatsku lje. 
potu Marijina bezgriješnog začeća. 

U proljeće 1305 mladi je franjevac kao učitelj pa- 
riške škole Sorbone pred papinim izaslanicima i pred 
mnoštvom učenih ljudi opravdao Marijino bezgrješno 
začeće. 

Pokazao je, da se nauka Crkve o općenitosti is- 
ločnog grijeha i o općenitosti spasenja ništa ne pro- 
tivi Marijinoj povlastiti slobode od istočnog grijeha. 

Svi se slažu da je spasenje općenito. A zašto bi 
Ovo općenito spasenje nužno isključivalo povlasticu 
Marijina bezgrješnog začeća? Naprotiv! Baš zato, jer 
je Isus Krist općeniti otkupitelj, slijedi da je Marija 
bez istočnog grijeha. 


47 


Krist je najsavršeniji među svim posrednicima. 
Da to bude, potrebno je da u odnosu na svoju Maj- 
ku, koja mu je najbliža i najdraža, posreduje na naj- 
savršeniji način, i da na Njoj očituje činom posredo- 
vanja i otkupljenja na najsavršeniji mogući način svo- 
ju odliku savršena otkupitelja i posrednika, Taj pak 
posrednički čin da bude najsavršeniji traži, da otkup- 
ljena bude očuvana od svakog grijeha, pai istočnog. 
Djevica je dakle izuzeta od svake ljage istočnoga gri- 
jeha. : 

Pavlova nauka predpostavlja samo to, da sveta Dje- 
vica po svome bezgriješnom začeću nije izmakla ot- 
kupiteljskom utjecaju svoga božanskog Otkupitelja. 
On samo predpostavlja da je njoj bila potrebna pov- 
lastica njegova kao nama njegovo otkupiteljsko dje- 
1 : 2. 

: Privilegijem Marijine slobode od istočnog grijeha 
ne umanjuje se Kristovo otkupiteljsko djelo nego još 
uzdiže njegova snaga. Priznanjem bezgriješnog začeća 
Majci Sina Božjega pridijeva se Isusu za njegovu Maj- 
ku najsavršenije i najuzvišenije moguće otkupljenje 
— preodkupljenje. Marija je kao i svi mi otkupljena, 
Ona je u nekom smislu i više od nas svih trebala 
Isusa Krista kao svog Otkupitelja, jer dok nas spasa- 
va pošto smo pali u grijeh, Mariji je spasiteljska mi 
lost Križa bila potrebna, da uopće ne padne u grijeh. 

Zašto općenitome i najsavršenijem Posredniku, ka- 
kav je Krist, ograničavati njegovo posredovanje i 
snagu njegovih zasluga? Zašto nijekati, da je najsavr- 
šeniji čin u otkupiteljskom djelovanju upravo to: oču- 
vati svoju Majku od svake ljage, koja vrijeđa Boga!? 

Ako je Krist najsavršeniji Posrednik, on će predu- 
sresti svaku uvredu Boga u svojoj Majci. 

Krist Otkupitelj je najsavršeniji Otkupitelj, a to ne 
bi bilo, kad ne bi zaslužio da Marija kao njegova Maj- 
ka ne bi bila očuvana od istočnog grijeha. 

Dakle: za nas koji smo u Adamu pali Isus nam 
se objavljuje i ozdravlja naše rane kao dobri Sama- 
ritanac, a za Mariju predusreće njen pad i čuva svoju 
Majku od svake ljage. Dolikovalo je, da joj to uči- 


48 


ni. Mogao je to učiniti. I učinio je. Marija nije imala 
istočnog grijeha, jer ju je najsavršeniii Posrednik oču- 
vao snagom svoih otkupiteljskih zasluga. Marija je 
dakle, najsavršenije otkupljena i zato Bezgrješno zače- 
će. Ona je prvi i najsavršeniji plod otkupljenja! 

Ovo dogmatsko obrazloženje Ivana Duns Scota 
primljeno je u Parizu s najvećim oduševljenjem tako, 
da je Blagdan Bezgriješnog začeća službeno uveden 
na 8. prosinca, a svi učenici Sorbone morali su pola- 
lagati zakletvu da će tu Marijinu odliku braniti. 


Bilo je to slavlje oštroumna Marijina Viteza, koji 
je u obranu Marijine povlastice stavio na kocku sve — 
svoj učiteljski ugled i svoju budućnost, jer se borio 
s pravovjemicima a me hereticima, da za mebesku 
Majku izvojšti čast prve među svim Otkupljenima kao 
što je branio Njeno apsolutno preodređenje zajedno 
s Kristom, koji je prvorođeni među mnogom bra 
ćom! 


I potpuno je uspio, jer je pet stoljeća kasnije 
rimski papa Pio IX, svečanim načinom proglasio Ma- 
rijino bezgrješno začeće kao vjersku istinu o poseb- 
noj povlastici, koju je Krist kao najsavršeniji Otku- 
Pitelj dao svojoj Maci, jer ju je unapried otkupio. 


we * * 


Ako s tim mislima i saznanjima pođemo u kuću 
Marijine rođakinje Elizabete i zaustavimo se na onoj 
zahvalnoj pjesmi Magnifikat, u kojoj Gospodinova Maj- 
ka daje oduška svojoj preobilnoj radosti nad milos- 
nim djelom Božjim u sebi, zar nam neće zapeti uho 
na ovim riječima: 

— Pun radosti klikće duh moj u Bogu Spasitelju 
mojemu (Ik 1,46). 


Marijina se duša prelijeva od radosti, jer Duh 
Sveti u Njoj pjeva i nadahnjuje nenu pjesmu hvale i 
veličanja. I baš zato ije značajno, da se Marijina duša 
Puna radosti veseli Bogu, nazivajući Ga svojim Spasi- 
teljem. 

Bog Spasitelj. Manijin Spasitelj. A od čega je mo- 
gao osloboditi Mariju i biti joj Spasitelj? Ta ona je 
milosti puna, zjamilovana, trajno u prijateljstvu s Bo- 
gom, i zato blagoslovljena nad sve žene i nad sve 
stvorove. A ako je Bog Marijin Spasitelj, a Ona Ga 
tako izričito zove, nije li to upravo stoga, jer preve- 
likoj Božjoj ljubavi duguje to da nije bila ni trenutak 
jedan u vlasti sotone, Božjeg neprijatelja, Ne naziva 
li Marija Boga svojim Spasiteljem upravo zato, jer 
je u odnosu na njenu osobu najsavršenije posredovao 
kao njezin Otkupitelj?! I kako da mu ne pjeva zahvalnu 
pjesmu ljubavi i odanosti, kako da ga ne ljubi na 
najveći mogući način, jer joj je On učinio velike stva- 
ri, jer u Njemu ima i svoga Stvoritelja i Otkupitelja 
i Dijete! 

Pun radosti klikće Marijin duh, jer je sa svojim 
Sinom od vijeka povezana kao njegova Majka a jed- 
nako u odnosu na njegovo posredničko poslanje kao 
Otkupitelja, Marija je prva otkupljena, jer ljubav Isu- 
sova nije mogla dopustiti, da njegova Majka postane 
plijen naprijateljstva s Bogom. 


— Pun radosti klikće duh moj u Bogu Spasite- 
lju mojemu! Marija nam daje primjer. Preotkuplje- 
na prednjači svima nama kako treba radosno ljubiti 
svoga Stvoritela i Otkupitelja. Marija Ga zahvalno lju- 
bi, jer je na poseban način i jedinstven djelo spasitelj- 
ske Božje ljubavi. A mi bismo Ga trebali ljubiti, jer 
smo i Marijinim sudjelovanjem postali dionici Bo. 
žje Spasiteljske ljubavi, koja nas uzdiže u dioništvo 
Bcžjega života. 

Primjer Bezgrješne — tog dragulja Boga Spasi- 
telja — morao bi nas uvijek iznova poticati, da ne- 
prestano klikćemo Bogu Spasitelju našemu! 

S bezgriješnom ponavljamo i mi: -—— Pun sam ra- 
dosti u Gospodu i moja duša klikće u Bogu moje- 
mu, jer me je On zaodjeo plaštem pravednosti kao 
znaručnicu u njenu nakitu! 

(Ij 61,10). 

Bezgriješna 


Ljudske zablude su znak ograničenosti ljudskog 
razuma u spoznaji i svjedočanstvo pokvarenosti ljud- 
ske volje u htijenju. 

Njihov izvor je provreo u zemaljskom raju, kad je 
sotona zaveo prve ljude i obećao moć nad prirodnim 
silama pomoću znanja. — Bit ćete kao Bog i znat će. 
te dobro i zlo (Post 3,5). 

Sotona je poglede ljudi odvratio od Pravoga svjet- 
la, koje je vječna Istina — Bog, i upravio ih na pro- 
laznosti i zemaljska dobra kao na ono, što je tobože 
i najvažnije i čovjekov smisao postojanja. 

Misao, da čovjek živi samo i isključivo od kruha, 
najveća je zabluda, oko koje se okreću i roje i osta- 
le zablude čovjekova vrednovanja života. 

Iz ove misli, po kojoj je čovjek samo proizvođač 
materijalnih dobara, a kao takav sam svoj stvoritelj, 
jer se razvojem i napredkom proizvodnih sredstava 
razvijaju i napreduju i sve ostale djelatnosti i kultur- 
na dostignuća, rađa se nova zabluda u ponižavanju 
čovještva u čovjeku — preuzetnost u vlastite snage 
razuma i volje. Čovjek sve može i zna. On je div i 
gospodar prirode. Njemu nitko ne treba. Ni o kome 
nije ovisan i nikome ne odgovara. 


Svijest o vlastitoj veličini i sposobnosti, da samo- 
me sebi dostaje i da stvori takvo stanje u svijetu 
ljudskih zajednica, koje znači pravi raj — obilje po- 
trošačkih dobara u prekomjeri i za sve jednako, a 
bez ikakvih nastranosti prisvajanja i zloupotrebe, do- 
vodi do najveće i najstrašnije zablude — čovjeku ne 
treba Bog. Čovjek je obračunao s Bogom i sa svakom 

religioznošću. Isključio je riječ poklonstva i zahvalno- 
sti iz svog riječnika. 

Ovo je trostruko lice temeljne zablude za koju se 
čovječanstvo u svojoj dugoj povijesti na zemlji odu- 
ševljavalo i oduševljava. A da stvar bude još porazni- 
ja za same ljude, koje takvo gledanje na smisao ljud- 
skog života na zemlji oduševljava, pa ga nazivaju na- 
prednim, treba spomenuti, da ta privlačiva misao ni- 
je nikla u ljudskoj pameti. Njome je čovjeka darivao 
najveći mrzitelj čovjeka sotona, kad je rekao u raju: 
— Jedi zabranjeno i ne boj se ništa. Smionost, kojom 
si se usudio posegnuti za zabranjenim, učinit će te, 
da budeš znao i mogao, postat ćeš neovisan i slobo- 
dan! 

Jednom drugom zgodom, ubojica ljudi od početka, 
pokazat će jasnije i točnije, kako je on otac zablude 
s trostrukim licem, kad bude Krista kušao i govorio: 
— Reci, da ovo kamenje postane hljeb... Baci se do- 
lje s vrha hrama i ništa ti se ne će dogoditi... Padni 
i meni se pokloni... (Mt, 4,1-11). 

(Pali anđeo dobro zna, kako bitnost ljudske nara- 
vi treba razčovječiti i potpuno poniziti. Zna, da je čo- 
vjek stvorenje Božje i kao takav nužno postavljen u 
trostruki odnos: prema svijetu, prema sebi jednaki- 
ma i prema Najvišemu. 

iRazumnost i sloboda ljudske naravi, a to su vlas- 
titosti ljudske duše, postavljaju čovjeka na sredinu iz- 
među stvorenja prirode s jedne strane i duhovnog 
svijeta s druge strane. 

Po tijelu, čovjek je dio materijalnog svijeta i po- 
trebna su mu materijalna dobra za uzdržavanje tijela. 
Zbog toga Objava i kaže, da je čovjek napravljen od 
gliba zemaljskoga. Ali čovjek je i duh, jer mu je Stvo- 
ritelj dao upravo po dahu života, da bude slika i pri- 
lika svoga Stvoritelja, sposoban spoznavati i slobodno 
se u djelovanju usmjeravati. I baš zato Objava i kaže: 
— Zagospodari svijetom... Zavladaj stvorovima — 
Služi se čitavim stvorenim svijetom. Priroda sa svojim 
bogatstvom zakonitosti neka ti je radionica, u kojoj 
će tvoja razumnost kao vlastitost duše moći djelovati. 

— Zagospodari... Da, to je poziv čovjeka kao tje- 
lesno duhovnog bića u odnosu prema čitavoj prirodi 
stvorenja... Ali treba dodati, da to čovjekovo djelo- 
vanje ima dvije značajne dimenzije, dva bitna ograni- 
čenja... 

Ponajprije Bog je rekao: — Nije dobro da je čo- 
vjek sam. Načinimo pomoćnicu, koja mu pristaje. Stva- 
ranjem žene pomoćnice, čovjek dobiva jedan novi od- 
nos u zavladavanju prirodom — društveni element. 
Zavladaj, ali u društvu s drugima. Nije samo tvoje 
nego i drugih oko tebe. Pripada mnogima. Na mjesto 
samoživosti i sebičnosti dolazi altruizam i ljubav, pri- 
znanje prava i drugima baš kao i sebi (Post 2,18). 


No, a da se ovo dvoje — zavladaj, ali ne sam ne- 
go i s drugima, uzmogne pravilno i skladno razvijati, 
Bog je svojoj slici na zemlji — čovjeku uz šest dana 
na zagospodarenju svijetom stvorenja dodao i jednu 
bitnu dimenziju, koju Objava izražava riječima:  — 
Sedmi dan posveti Stvoritelju i Bogu svome! Drugim 
riječima, kako to lijepo zapaža Gvardini: — Bog je 
čovjekov život ritmizirao između šestodneva zagospo- 
dariti svijetom i sedmog dana poklonstva Najvišemu 
(Post 2,2). 

U tome je Božja zamisao o čovjeku. U tome je 
pravilan razvoj čovjekove pojave na svijetu i istina 
o njegovu značenju. I jer to sotona dobro zna, zato 
je lukavo udario upravo na ovo bitno u čovjeku, ka- 
ko bi postigao, da čovjek sam sebe razara i ponizuje, 
razčovječuje i vječno uništava. Ostavio je čovjeku 
ono: — zagospodari!, a posve prekrižio ono: — Bogu 
se svome klanjaj i Njemu jedinome služi! 


—o— 


Nikada u novijoj ljudskoj povijesti nije zabluda 
s trostrukim licem rođena u zemaljskom raju tako po- 
rasla u svojoj vrijednosti pred očima svijeta kao upra- 
vo u prošlom stoljeću. Isticanjem materije kao jedine 
stvarnosti, koja postoji, a nijekanjem svake pomisli 
na Boga kao Stvoritelja i Početnika svijeta i života, ro- 

dili su se nazori, koji su čovjeka proglasili božanstvom 
i kao takova sposobnim da sam odlučuje svojom ži- 
votnom sudbinom. Kršćanstvo se izrugivalo kao .pre- 
živjela praznovjerica, kojoj nema mjesta u svijetu 
napredka znanosti i tehničkih mogućnosti razvoja sred- 
stava za udoban i sretan zemaljski život. Objava se 
smatrala djelom ljudskim, a povijesni Krist — mit- 
skom pričom. Grijeha nema, odgovornost ne postoji, 
pakao je izmišljotina, a nebo je prepušteno vrapcima. 
Svi društveni odnosi stavljeni su pod upitnik, jer je 
čovjek produkt prirode, a obitelj i brak tek završni 
čin razvoja iz takvih odnosa, kad je vladao promiskui- 
tet — sve žene su pripadale svima i nikomu, a obite- 
lji nije bilo. 

U tom Babilonu zabluda, kad su sve prave ljud- 
ske vrijednosti okrenute na glavu i kad su se i vjer- 
nici Crkve pitali, kako će sve to svršiti, dogodilo se, 
da je Gospodin potaknuo svoga namjesnika na zem- 
lji, papu Pija IX., da on svojim vrhovnim učiteljskim 
ugledom proglasi već potpuno sazrelu vjersku istinu o 
bezgrješnom začeću Djevice iz Nazareta, I Pijo IX. 
je to učinio. Na sablazan čitavog naprednog svijeta 
usudio se reći 8. prosinca 1854: »Ugledoh Gospodina 
našega Isusa Krista, blaženih apostola Petra i Pavla i 
Našom izjavljujemo i definiramo da je nauka, koja 
drži, da je preblažena Djevica Marija u prvome času 
svoga začeća posebnom milošću i povlasticom Božjom, 
gledajući na zasluge Krista Spasitelja ljudskoga roda 
sačuvana netaknuta od svake ljage istočnog grijeha, 
da je ta nauka od Boga objavljena i zato je svi tre- 
baju čvrsto vjerovati!« 

Ono što je slijedilo iza ovoga papina čina progla- 
šenja vjerske istine Marijina bezgrešnog začeća, po- 
kazuje, kako je Bog uistinu neizreciv u svojoj mudros- 
ti i svojom apsolutnom i božanskom moći. Nasuprot 
svim zabludama, koje su se podigle da čovjeka raz- 
čovječe i potpuno unište Božju sliku u njemu, Bog je 
izdigao lik svoga najdražeg svorenja. Podigao je Maj- 
ku svoga Sina i pokazao je ljepotu njena bezgrešnog 
čovještva. Pokazao ju je u isto vrijeme kao ljudsko 

stvorenje koje je mlađe od grijeha, jer na njoj grijeh 
nije imao svoj udio, pa je prema tome praslika i uzor 
čovjeka, kakvim ga je Stvoritelj zamislio i ostvario u 
Adamu prije grijeha. A s druge strane Bezgrješna po- 
kazuje, da Božja ljubav prema čovjeku još uvijek po- 
stoji, jer je Bezgrešna u svoj svojoj ljudskoj ljepoti 
sva sveta i Bogu draga radi smrti Kristove na Križu, 
radi Isusova Spasiteljskog djela. Bog je spasio čovje- 
ka i želio ga spasiti. Založio je za ljude svoga vlasti- 
tog Sina kao nevinu žrtvu i jedinog Posrednika. Da 
je Isus doista posredovao i želi posredovati, a tome 
svjedoči Bezgrešna, jer je upravo na svojoj Majci svo- 
je otkupiteljsko posredovanje ostvario na najsavršeniji 
način. Toliko Mu je draga radi nas ljudi, da ju je 
očuvao od istočne ljage. 


Marijina povlastica slobode od ljage istočnog gri- 
jeha svjedoči: Postoji grijeh, istočni i osobni, postoji 
otkupiteljsko Božje djelo, Crkva je Kristovo djelo, ov- 
laštena čuvarica božanske istine i djeliteljica spase- 
nja. Objava je doista Božja riječ i vječna istina, na 
koju se može osloniti svaki čovjek, koji traži odgovor 
na najvažnija pitanja o svojoj životnoj egzistenciji i 
o životnom smislu. 

I tek je ta vjerska istina službeno istaknuta a 
bezgrešna Majka, kojoj je Gospodin Isus predao bri- 
gu za svoju Crkvu potrudila se, da sama svojim ne- 
posrednim zahvatom potvrdi ono, što je papa rekao. 


Samo četiri godine kasnije Bezgriješna se osamna- 
est puta spušta na Masabjelsku pećinu kod Lurda, da 
se preko neuka i nepismena djeteta, preko Bernardice 
Soubirous objavi i predstavi svijetu riječima, što ih 
neuka Bernardica nije mogla razumjeti. Na Blagovi- 
jest — 25. ožujka 1858. — bijela je Gospođa, skloplje- 
nih ruku na prsima, oborenih očiju, sva svjetla i sjaj- 
na kazala: — Ja sam Bezgriješno začeće! 

Nazvala se izričito nazivom, koji joj je vjera Crk- 
ve dala. Dala je potvrdu istinitosti učenja, po kojem 
je očuvana od ljage istočnoga grijeha u prvom času 
svoga začeća. A da je to doista Ona bila i da su isti- 

nite sve njene poruke svijetu, Bezgriješna je otvorila 
izvor vodu ispod Massabjelske pećine i započela čudes- 
nim ozdravljenjima, koja već sto godina neprestano tra- 
ju. 

I što je najznačajnije za sva njena dolaženja u 
ukazivanjima u Lurdu: Bezgriješna je osamnaest puta 
dolazila na isti način: pojavilo se najprije veliko svjet- 
lo, zatim Njezin lik, a iza Njenog odlaska svjetlo se 
posljednje gubilo. Bivalo je to redovito oko podneva. 

Nije li to znak, koji za sebe govori? Nije li to is- 
ticanje onoga, što je apostol Ivan za Bezgrješnu na- 
pisao u knjizi Otkrivenja: — Veliki znak na nebu: Že- 
na obučena u sunce to sunce je Njezim Sin, Svijetlo 
svijeta, jedina Istina, koja svojim svjetlom obasjava 
svaki stvoreni razum i pokazuje mu put k vječnim 
vrednotama života (Otk 12,1). 

Marijino prijestolje je u suncu, jer je Sunce Isus 
svjetlo i sjaj bezgrešne ljepote Marijine. Bezgrješna je 
postavljena između svoga Sina Isusa i svijeta, da pre- 
ko Nje možemo doći k Suncu pravde i opravdanje k 
Isusu svome Spasitelju i k svojoj milosti. 

Bezgriješna nam je dana kao svjedočanstvo i 
znak, kako nam je spasiteljska ljubav Božja sklona 
i blizu. Potrebno je samo: prihvatiti ruku Bezgriješne 
i pustiti da nas Ona povede na izvore kršćanstva, ka- 
ko bismo u snazi svetog krsta, po ispovijedi, blagujući 
Kristovo tijelo na pričesnoj klupi, molitvom i odri- 
canjem, djelima ljubavi, a pod vodstvom Crkve, mogli 
ostvariti kraljevstvo Božje u svojoj duši i doći k Bo- 
gu Ocu, po Sinu i Duhu Svetomu, vrednujući životu 
njegove tri osnovne dimenzije kao suradnici Božji u 
dovršavanju svijeta na sliku ljubavi kao što je taj svi- 
jet stvorenja i djelo Boga Ljubavi. 

Dogma Bezgriješnog začeća u ovih sto godina stvar- 
no znači obnovu Crkve na svim njenim područjima i 
navještaj je budućnosti u kojoj će slaviti slavlje Nje- 
zino bezgriješno Srce nad jedinim neprijateljem svi- 
jeta nad sotonom — početnikom tame, zla i grijeha. 

Majka otkupljenih 





Dobrota Božja ulazi u Crkvu preko Marije. 

To je razlogom, da apostol Ivan, najneposrednije 
povezan s Bezgrješnom, ističe, kako je u času Isuso- 
va umiranja pod Križem na Golgoti stajala Isusova 
Majka. 

Stajala je pod Križem, jer je to veliki čas Njenog 
Djeteta. Čas Njegova konačnog obračuna s jedinim 
neprijateljem Božje slike u čovjeku. Nalazila se pod 
drvetom sramote i boli, patnje i umiranja, da tako 
kao nova Eva surađuje s novim Adamom čovječanstva 
u djelu spasenja. 

Na početku ljudskog roda iz boka je Adama u 
snu izašla Eva, majka svih živih, a na Golgoti iz boka 
Krista umrloga rodila se Crkva, koju je u punini pred- 
stavljala Marija. 

Njoj je Njen Sin namijenio najčasniju ulogu, da 
bude Majka svih otkupljenih, Majka Crkve, Pozvao ju 
je, da zajedno s Njim trpi i postane družicom Njego- 
ve muke i boli. 

Povezana s Kristom od vijeka kao Njegova Majka 
po preodređenju za milost božanskog materinstva i 
radi toga na najsavršeniji način preotkupljena poseb- 
nim očuvanjem od istočne ljage najsposobnija je da 
sudjeluje i u djelu Otkupljenja. 

Njeno je materinsko Srce, sve čisto i sveto, pokre- 
nulo Srce Sina Božjega po utjelovljenju i osposobilo 
da postane bolna ljubav za spas svoje ljudske braće, 
zato je upravo to majčinsko Srce bezgrješne Djevice 
pozvano, da poput Abrahama žrtvuje svoje Najmilije 
kako bi se iz te boli rađanja na Golgoti rodio božan- 
ski izvor života i naklonosti Božje za svu djecu griješ- 
noga Adama. 

Ako je točno, da je ljubav mjerilo boli, jer se 
bol rađa iz ljubavi, onda je sigurno, da nitko uz Isusa 
nije toliko patio i osjećao s Njime dubinu boli kao 
Njegova Majka Marija, jer nitko od stvorenih ljudi 
nije tako duboko ljubio i bio sposoban ljubiti Isusa, 
kako Ga je ljubilo prečisto Srce Bezgrješne. Zbog to- 
ga sv. Lovro Brundiški s pravom veli: — Marijin duh 
bijaše duhovni svećenik, kao što je Križ bio oltar, a 
Krist žrtva. I premda je Kristov duh bio glavni sve- 
ćenik, ipak je Marija s Kristovim duhom bila jedno, 
jedan je duh bila s Njim, kao jedna duša u dva tijela. 
Zbog toga je Marijina duša zajedno s Kristom na ol- 
taru Križa vršila svećeničku službu i Kristovu žrtvu 
prinosila vječnome Bogu za spas svijeta«. (Mar 183). 


U času dakle, kad Isus trpi i umire na Križu da 
učituje najvišu ljubav prema Bogu, jer je događaj na 
Golgoti: 

— Čas ljubavi Oca prema ljudima: 

— Bog je toliko ljubio ljude, da im je dao svoga 

jedinorođenog Sina (Iv 3,16), 

— Čas Isusove ljubavi prema svojima: 

— Pred blagdan pashe, znajući Isus, da mu je do- 
šao čas, da prijeđe iz ovoga svijeta k Ocu, ka- 
ko je ljubio svoje koji su na svijetu, zasvjedo- 
či im izvanrednu ljubav (Iv 13,1). 

— To je čas Isusove ljubavi prema Ocu: dolazi 
poglavica ovoga svijeta, ali na meni nema ni- 
šta, nego da pozna svijet, da ljubim Oca, i ka- 
ko mi je zapovijedio Otac, onako činim 
(Iv 14,30—31). 

U tome, dakle času Isus želi, da bude zajedno s 
Njim i Marija kao apsolutno privilegirano Božje stvo- 
renje. 

Golgota kao čas objave potpune ljubavi Božje, oči- 
tovanje slave Isusove, ostvarenje Pisma, pobjeda nad 
đavlom, očitovanje je i položaja, koji Djevici iz Naza- 
reta upravo Golgota namijenjuje. 

Patnik s vrha Križa gleda svoju Majku pod Kri- 
žem. Gleda je u društvu s najdražim učenikom. Pri- 
lika je to, da kao Posrednik između neba i zemlje upra- 

vo sada, kad je poglavica ovoga svijeta izbačen van 
iz svoga kraljevstva, dade svojoj Crkvi svoju oporuku 
i da testamentarno zapečati svoju spasiteljsku ljubav 
braći svojoj ljudima. 

Nikada se On za vrijeme svoga javnog djelova- 
nja nije prema svojoj Majci odnosio familijarno, ka- 
ko bismo to očekivali. No ne zato, što svoju Majku, 
ne bi i osjetno ljubio. Njegova je životna zadaća, da 
se objavi svijetu kao Učitelj i da istakne volju svoga 
Oca kao ono najvažnije i najznačajnije. Zbog toga na 
svoju Majku gleda kao na Onu, kojoj je nebeski Otac 
namijenio poslanje daleko dublje od onoga, da bude 
samo Majka Isusu kao utjelovljenome Bogu i čovjeku. 
Isus ističe Marijinu veličinu u tome, što vjeruje Bogu 
i što postojano vrši Božju volju. U tome je i Ona Isusu 
najbliža i najdraža. Po tome se Ona potpuno poklapa 
s Njegovim poslanjem i ulazi u djelatnu zajednicu s 
Njegovim spasiteljskim poslanjem. 

Gledajući je dakle s Križa kao potpuno spremnu 
izvršiteljicu Božje volje, koja i u ovome času potpune 
tame trpljenja za Njeno djevičansko i vrlo osjetljivo 
Srce za bol i patnju stoji pod Križem s dubokom 
vjerom: sve se ovo upravo tako mora dogoditi, jer je 
sve to baš tako potrebno i dobro, Isus joj progovara: 
— Ženo, evo ti sina! (L 19,25). 

Naziva je — ženo!, da i ovo bude jasna objava, 
kako se navještaj potpune pobjede ženina potomka 
nad lukavom zmijom upravo izvršuje. Marija je ta že- 
na, čije sjeme je u potpunoj opreci sa sjemenom zmi- 
jinim. Marija je žena najljepšeg Djeteta, jer je Njeno 
Dijete Sin Božji i kao takav sposoban satrti glavu pak- 
lenoj zmiji. 

Riječima: evo ti sina! Isus svojoj Majci predaje 
plod svoga otkupiteljskog djela, predaje joj brigu za 
sve one, koji će poput Ivana postati djeca otkuplje- 
nja, djeca Božja i dionici naklonosti Božje. 

Mariji, koja je najsavršeniji plod otkupljenja, jer 
je Bezgrješna, i kao takova dostojna Majka Spasite- 
ljeva, Isus predaje svoju Crkvu, ovlašćuje je, da bude 
Majka i otajstvenog Krista kao što je i povijesnog 
Krista Isusa. 

— Sinko, evo ti Majke! Objava je to Spasitelja svi- 
jeta, da između sebe i nas postavlja Mariju, svoju Maj- 
ku, da nam Ona bude Majka u rađanju za božanski 
život. Krist s Križa želi i određuje, da se po Mariji 
svijet diže k Bogu. Ona je naša Majka jer je posred- 
nica između nas i Krista. 

Drugim riječima Marija služi Kristu posredniku 
između Boga i ljudi, da On može ući u život Crkve. 
I sve što je Bog učinio Mariji učinio je radi Crkve, 
jer ju je odredio da bude Majka otkupljenih, kako je 
i Majka Otkupiteljeva. A sve što Marija kao Majka 
otkupljenih čini za Crkvu, čini to radi Boga, da mi 
preko Nje posižemo za Bogom i u Njoj štujemo Boga. 

»Marija je vrata nebeska i Isus je vrata nebeska. 
Međutim, Marija je vrata, preko kojih Krist dolazi 
među nas, a Krist je vrata, preko kojih mi dolazimo 
k Bogu. Jednako, Krist je vrata, jer je Posrednik iz- 
među Boga i ljudi, Bog i čovjek; Marija je vrata isto 
tako, jer je posrednica između Krista i vjernika. I 
kao što je Krist Posrednik Božji, ima narav Božju,na 
isti način Marija, posrednica Kristova, posjeduje sve- 
tost Kristovu. Ona je zato čista i bez ljage kao Krist 
(Mar 493). 

Slobodnim prihvaćanjem materinstva Marija pre- 
daje Kristu u ruke njegovo novo kraljevstvo, to jest 
Crkvu. Po Djevici Krist postaje glava vjernika, jer je 
preko Djevice primio čovještvo utjelovljenjem i tim 
čovještvom svladao sotonu. Marija, dakle, radi u ime 
ljudskoga roda, Ona uvodi Krista u ljudski rod. U 
njoj ljudski rod započinje svoj život Kristove Crkve. 
U Mariji je Crkva kao gorušićino zrno, koje je najma- 
nje od svega sjemenja, ali kad poraste, plice nebeske 
dolaze da se odmore na njezinim granama. 


—o— 


Dobrota Božja ulazi u Crkvu preko Marije, jer je 
Marija Majka otkupljenih. Ona je postavljena između 
Krista i Crkve. Krist je predao Mariji Crkvu: — Ženo, 
evo ti sinal, da je Ona posvećuje, i da je onda svetu 
primi iz Marijinih ruku. Marija je Majka Crkve i nje- 

zin uzor. Uzdignuta je na nebo kao ideal vojujuće 
Crkve, njezina Posrednica. Krist ljudima vraća »život« 
po Mariji, jer je Njezin Sin. Po Mariji primamo udio 
na plodovima života. Marija je uzrok vječnog života. 
Kao Majka Otkupiteljeva Marija je doista Majka svih 
otkupljenih, koji žive u Crkvi. U Marijinu preodređe- 
nju Bog daje uzor i primjer, tip Crkve, svih izabranih. 
U Mariji je na najstvršeniji način zacrtano i ostvare- 
no ono, što Bog namjerava ostvariti u Crkvi. Marijino 
preodređenje izražava Njeno poslanje u Crkvi. I baš 
zato je istinito, utješno i spasonosno saznanje: — 
Dobrota Božja ulazi u Crkvu preko Marije, jer je Ma- 
rija Majka otkupljenih! Crkva od prvog trenutka gle- 
da Mariju kroz Isusa i Isusa kroz Mariju! (Papa Ivan 
Pavao II, Enc. Salvatoris Mater, broj 26). 


—o— 


Marija je u tolikoj mjeri Majka otkupljenih, po- 
vezana s Crkvom na zemlji, da gdje nema Marije ne- 
ma ni Crkve, i gdje prestane štovanje Marije Majke 
otkupljenih, ondje i život Crkve gasne. I kao, što su 
Izraelci postavljali svu svoju nadu u kovčeg zavjetni, 
tako Crkva, narod Božji na zemlji osjeća da je nje- 
zin spas iza Krista vezan uz Djevicu Mariju. 


Nije li to i sama Djevica izrekla, kad u svojoj 
zahvalnoj pjesmi Bogu, oduševljenom poniznošću po- 
navlja: — Blaženom će me nazivati sva pokoljenja... 
(Lk 1,48)? Ovdje Marija nadahnuta Duhom Svetim pri- 
znaje i proriče, da će Crkva stajati kroz sva pokolje- 
nja, jer će Crkva kroz sva pokoljenja pjevati slavu 
Bezgrešnoj, i to kao zahvalno priznanje da Njoj kao 
Isusovoj Majci duguje svetost i svoju jakost. Opsta- 
nak Crkve povezan je sa prisutnošću Marijinom u 
Crkvi. Marija je Posrednica Crkve, jer joj je tu zada- 
ću dao sam Bog, kad ju je učinio Majkom otkuplje- 
nih. Bog sam hoće da Crkva časti Mariju. 

I Crkva je časti. Od dogme njezinog bezgrješnog 
začeća preko dogme njezina slavnog uznesenja na ne- 
bo s dušom i tijelom, preko posvete svijeta Njezinu 
bezgrješnom Srcu do službenog naziva »Majkom ka- 

toličke Crkve«, kako ju je papa Pavao VI. upravo sa- 
da na završetku trećeg zasjedanja drugog Vatikanskog 
sabora svečano prozvao i želi, da je se tako naziva, 
Crkva slavi, časti, zaziva i štuje Bezgrješnu kao Maj- 
ku otkupljenih. Marija je naša Majka u redu milosti 
i ne umanjuje jedino Kristovo posredništvo nego po- 
kazuje Njegovu snagu. 

Oko Njezinog bezgrješnog i materinski brižljiva 
Crca okupljaju se sva djeca Križa, da joj zahvalno 
kliču: 


— Ti slavo Jeruzalema! 
Ti radosti Izraela! 
Ti časti našega naroda! (Jdt 15,9). 


Marija danas više nego ikada postaje snažan mag- 
net, koji privlači razčovječena ljudska srca, da preko 
Nje nađu opet put k Spasitelju svijeta i osjete svu 
ljepotu milošću Križa obnovljena čovještva. 

Bezgrjšna Djevica s Massabjelske pećine i bijela 
Gospođa s irijske kotline u Portugalu kao Majka ot- 
Kupljenih postaje najdraža Pojava naših dana, kojoj 
zahvalna djeca Crkve neutrudivim zanosom i žarkom 
ljubavlju neprestano pjevaju: 


— Zdravo Kraljice, Majko milosrđa, živote, slasti 
i ufanje naše, zdravo! 


O blaga, o mila, o slatka Djevice Marijo! 
Ženo, evo ti sina! 

Majko otkupljenih, ne zaboravi nas! 
Mi smo Tvoji putnici, daj pogledaj nas! 
Majko Crkve, blagoslovi nas! 

Svome nas Sinu preporuči. 

Svome nas Sinu izruči. 

Gospodarice i Majko naša! 

Umnoži našu vjeru, 

Učvrsti ufanje, 

povrati mila Majčice, 

izgubljene sve! 

Utočište griješnika 








Ima jedna riječ, koja se nikako ne može dovesti 
u vezu s bezgrješnom Majkom. 

To je riječ — pravda! 

Ona je samo njezino ogledalo. 

Kao Majka Suca Marija može utjecati na njego- 
vu Pravdu, a kao Majka Milosrđa Marija može za- 
dobiti milosrđe. 

Marija je milostivo postavljena između Pravde i 
Milosrđa. 


ko#* #*% 


Dva puta se u povijesti svijeta spominje, da su 
moćni kraljevi obećali ženi polovicu svoga kraljevstva. 


U prvom slučaju obećao je to Herod plesačici 
Salomi i posljedica je bila — odrubljena glava Ivanu 
Krstitelju, potekla je nevina krv. 


U drugom slučaju kralj Asver obećaje Esteri po- 
lovicu svoga kraljevstva radi njene ljepote, a Estera 
traži život i spas za svoje sunarodnjake Židove. 


Vjekovima su crkveni učitelji učili, da Gospodin 
Isus polovicu svoje vlasti — kraljevstvo Pravde — ču- 
va za sebe, a drugu polovicu — kraljevstvo milosrđa 
— prepušta svojoj Majci. 


I dok je Marijinu molbu na svadbi u Kani kazao 
svojoj posrednici Majci, kad Ga je molila, da pretvori 
vodu u vino, kako njegov čas još nije došao, to jest, 
da Ona ne može utjecati na izvršenje Njegova Mesi- 
janskog poslanja, tri godine kasnije, kad se nije pretvo- 
rila voda u vino, nego vino u krv, Isus je izvršio svu 
Pravdu, ali je polovicu svoga kraljevstva predao nama 

dajući nam ono, što nam nitko drugi ne bi mogao 
dati, dao nam je svoju Majku: — Evo ti Majke! 
Jedini izvršitelj Pravde, koja je pred vječnim Bo- 
gom govorila protiv nas, daje nam svoju Majku, da 
nam bude u svemu kao Majka, ljubav, samilost, ra- 
zumijevanje, milosrđe i utočište. Duboko ranjena 
usred Srca Marija zna i može najbolje posredovati 
pred Pravdom svoga Sina da ih zaštiti kraljevstvom 
Milosrđa, što joj ga je Sin predao. ' 
Zalog najviše ljubavi pravednog Boga prema gri. 
ješnoj ljudskoj djeci upravo je Djevica Marija, mi- 
losrdno umetnuta između trnove krune i tako teško 
mučenih grijehom osiromašenih i praznih ljudskih du- 
ša kao znak, da Bog ne će smrti griješnika nego da 
se obrate i žive. i 
Marija je pozvana od vječne Pravde, da bude no- 
siteljica Milosrđa, dok svi njezini sinovi ne budu 
poistovjetovani s njenim Sinom. Ona sabire agonije 
naših duša i u srcu Majke pruža nam Križ kao najviši 
dar božanskog Siromaštva ljudskom Siromaštvu. i 
Čitavom svojom pojavom Marija kao Majka trajno 
je svjedočanstvo, da je Bog neizmjerni ocean Bitka 
i zato svetost, ali jednako tako i neizmjerni ocean 
Ljubavi, i zato bezgranično više majka od svih majki. 
Sva nježnost u srcu majki dolazi iz ovog božanskog 
izvora, a Marija nam je dana, da se u Njoj kao u 
jednom živom sakramentu, vidljivu znaku, očituje sva 
materinska nježnost Boga — Majke! "i 
Dosljedno: ljudska se duša bez straha .može dići 
prema veličanstvenom Bogu upravo po Djevičinu srcu, 
svijesna, da nam je Bog upravo Mariju dao, da nas 
Ona kao Majka dovodi k Njemu kao djecu svoga ne- 
beskoga Oca. 


* * * 


Poznato je, da postoji uzajamni odnos među opre- 
kama. A to znači: bogataš pomaže siromahu, zdrav 
njeguje bolesnika, učenjak poučava neuka, bezgriješan 
pomaže griješniku. 

U majčinom srcu se nalazi jedinstvena sposobnost 
uzajamnosti u oprekama, jer ništa ne može obeshrabri- 

ti majku, a da ne posreduje pred očevom pravdom i 
da ne brani krivca moleći oproštenje i samilost. I dok 
otac gleda više na prekršaj, majka gleda više na osobu. 
Njeno je srce puno samilosti za sve one, koji su 
skrenuli s pravoga puta i pogriješili. 

Tokom svih vjekova kršćanštva Marija je u Crkvi 
Božjoj na zemlji uvijek bila karika među dvijema 
karikama: između vječne kazne pakla za grješnike i 
sveopćeg neograničenog otkupljenja Njezina božanskog 
Sina — I jer je te dvije krajnosti ne mogu drukčije 
izmiriti osim putem milosrđa, Marija nije opraštala, 
jer to ne može, ali je zagovarala i molila kao što 
svaka majka zagovara i moli za svoje dijete pred oče- 
vom pravdom. 

Marija je uvijek pomagala svojoj griješnoj djeci, 
da se oslobode nesnosnih životnih tereta i nađu put 
u milosrdno Srce Njena božanskog Sina. Uvijek je bilo 
brižljivo utočište griješnika, jer je za spas griješnika 
Njen Sin visio na Križu, a Ona stajala pod Križem 
duboko ranjena bolima u svome bezgrješnom Srcu. 

I nema ni jedne nesretne duše ili griješnika, koji 
bi zazvao Mariju, a da mu se Ona ne bi smilovala. 
Svakome, koji je zazove, izliječit će rane duše. 

Svaki grijeh je zločin povrede Božjeg veličanstva, 
a Marija je utočište. Za Nju kaže sv. Anzelmo, »da je 
postala Majkom Božjom više zbog griješnika nego li 
zbog pravednika.« A to nas ne bi trebalo ništa smesti, 
jer je i Isus o sebi govorio, da je došao više radi 
griješšnika nego radi pravednika kojima ne treba 
pokore. 

Sveti Efrem naziva Majku Božju  »povlasticom 
slobode od grijeha i daje joj nadimak: zaštitnicom 
onih, što su na putu k izvršenju osude!« 

Dobrota uvijek olakšava teret savjesti, a nikada 
ne baca kamen, da bi još povečala teret. 

Marija je najbolja Majka, jer je bez ljage i is- 
točnog i svakog grijeha, i baš zato ima tu ulogu, da 
pomaže pronaći i prikupiti griješnike, da im se Mi- 
losrđe smiluje i oprosti. 

Gledajući je na tom poslu dobrote u Kristovoj 
Crkvi, netko je rekao: — »Ja sam uvijek zavidio ka- 

tolicima, da imaju tu milu svetu Djevicu Majku, koja 
stoji između njih i Boga i koja kao posrednica dje- 
luje, da tako .pun strahopoštovanja sjaj Božjeg veli. 
če bio. Ona pomoću svoje ženske nježnosti omogućuje, 
da božanska Ljubav struji na Božje štovatelje na na- 
čin, koji je ljudskome shvaćanju razumljiviji i pristu- 
pačniji.« (Nathanael Hawthome).— 

U svako vrijeme kršćanske povijesti oni, koji su 
nosili tešku krivicu na duši, a bojali su se približiti 
Bogu, ili oni, koji nisu stigli do Kristova božanstva, 
ili opet oni, koji su stigli, ali ih je oborio stid tako, 
da su ponono pali u svoju nesreću, utjecali su se k 
Majci Božjoj, da ih Ona digne iz ponora. 

Prigodom smrti Bernarda Shaw pisao je pjesnik 
eseist W. T. Titterton: — Shaw je bio veliki prijatelj 
s jednom časnom majkom, koja je svaki dan molila 
za njegovo obraćenje. Jedanput joj je Shaw priznao 
svoju poteškoću: on nije mogao vjerovati u Kristovo 
božanstvo. Ali rekao joj je tapšajući je po ramenu, 
»ja mislim da će mi pomoći Njegova Majka«. 

Shaw je ovdje prstom upro na veliku istinu, da 
ni, koji nisu još spremni da prihvate Krista kao 
posrednika između Boga i čovjeka, spremni su da do- 
đu do istine putem Marije, koja će odigrati ulogu 
posrednice između prazne i osiromašene duše i Krista 
sve do onoga časa, dok napokon ne stignu u Njegov 
milosni zagrljaj. 


Za nas, djecu grijeha, ništa na Bezgrješnoj nije 
tako utješno, privlačivo i drago, kao upravo to sazna- 
nje, da je Ona svima nama od Gospodina dana kao 
utočište, oslonac i milosrdna ljubav. 

Opterećeni grijesima, puni praznine i straha pred 
vječnom Pravdom, ne nalazimo mira, ni sigurnosti ni 
ravnoteže, jer smo izvan svog životnog središta, bez 
Boga, lišeni oslonca i životnog smisla. 

Grijeh nas je posve ogolio,. Uzeo nam je sve. Ne- 


mamo ništa. A od smokvina lišća uspjeha, umjetnosti, 


znanosti, napredka i rada za visoki standard života 

slaba nam je utjeha, jer se živjeti bez Boga ne može. 
Bez vječnog života, sveopće istine i božanske ljuba- 
vi — a to je upravo definicija Boga, ljudsko srce ne 
može biti životno sretno. 

Tko nam tu može pomoći? Tko nas može oslobo- 
diti od nagomilanih kompleksa pretjeranih napetosti 
između Božjih potraživanja i odgovora našega »ja« 
a njih? Tko drugi nego Marija, jedino utočište gri- 
ješnika.! 

Ta Ona je prihvatila božansko materinstvo ne kao 


-osobnu odliku, nego kao predstavnica cijeloga ljudsko- 


ga roda. U poretku milosti Marijin pristanak »neka 
bude« znači ono isto što je i Evino odbijanje službe 
Bogu značilo za sav ljudski rod. 


Ako se sjetimo da je Gospodin Isus putem na 
Kalvariju rekao: — Evo sad je sud svijetu. Sad ću 
poglavica ovoga svijeta biti izbačen napolje! A to zna- 
či: žrtvom su tijela i krvi Sina Božjega ljudske duše 
otete đavlu i vraćene svome Bogu. Krvlju je Kristo- 
vom izbrisana zadužnica, kojom je đavao opravdavao 
svoja prava na ljudske duše. Boli su nedužnoga Ja- 
ganjca zamijenile muke čovječanstva, koje im je soto- 
na spremio u dubinama pakla. To je bila konačna 
pobjeda neba nad paklom, Boga nad sotonom. 

No, baš u toj pobjedi imala je Marija svoju od- 
lučnu ulogu. Marija je dala Božjemu Sinu tijelo i 
krv, koja je postala miomirisna žrtva za spas čovje- 
čanstva iz đavolskog ropstva. Iz Marijina je Srca 
izvirala ona krv, koja je na Križu izbrisala grijehe svi- 
jeta, po kojima nas je đavao držao u svojoj vlasti. Ma- 
rija je rodila i odgojila Božansko Janje, koje je na 
svojim leđima odnijelo na Križ grijehe svijeta. 

Marija je učinila i više. Ona je svojim junačkim 
stavom pod Križem dala i svoj potpis, svoju zadnju 
riječ spasiteljskom djelu, koje se odigralo na Križu. 
Marija je svojim bolima pod Križem udarila kao krvavi 
žig uz taj svoj potpis. Ona je stala pod Križem kao 
slavna družica Kristova u boju i pobjedi nad soto- 
nom. To je upravo onaj čas, koji je prorekao Bog u 
zemaljskom raju: — Ti ćeš, paklena zmijo, ujesti 
ženu za petu prema hebrejskom izvorniku, ali će ona 

tebi satrti glavu! Marija je osjetila ugriz zmije, osjeti- 
la je, kad je mać boli prošao njezinu dušu. Ali je i 
sotona u taj čas osjetio, da se odigrava posljednji čas 
propasti njegova kraljevstva i vlasti na zemlji, da mu 
se satire na zemlji njegova paklena glava.« (P. Plasa- 
jec: Marijini dani, st. 73). 

Tu je izvor Marijine uloge, da bude utočište gri 
ješnika. A ako dodamo, da je grijeh odvajanje čovj 
ka od Boga i otuđivanje ljubavi, onda nam baš Ma 
rija i s te strane može biti utočište, jer nas može ra 
zumjeti, u osjećaju praznine, koja zahvati dušu, kad 
je odijeljena od Boga. I to ne po tome, što bi 
Bezgrješna bila moralno odijeljena od Boga. Daleko 
je to od Marije, jer nema grijeha, ali Marija je fizički 
* osjetila i doživjela gubitak Boga. Izgubila je Isusa sa- 
mo za tri dana, i zna, što je taj gubitak značio za 
njenu majčinsku dušu i srce. Marija zna, što je taj 
fizički gbitak Boga u liku Njenog Sina značio po 
Njenu osobu. I baš zato upravo Marija može prići k 
svakoj griješnoj duši i sa svom nježnošću Majke re- 
ći: — Sinko, mi smo te žalosni tražili! 


I još nešto! Da bismo se spasili, moramo biti u 
posvetnoj milosti. Ali da zazovem Mariju, koja je uto- 
čište griješnika ne moramo biti u posvetnoj milosti. I 
kao što je Marija bila predstavnica ljudskog roda, kad 
je dala pristanak na otkupljenje, tako je Ona još i 
sada predstavnica svih onih, koji još nisu u stanju 
prijateljstva s Bogom. Braći je Kristovoj lako zazivati 
nebeskoga Oca, ali to nije lako tuđincima i neprijate- 
ljima. Tu posreduje Marija, jer Ona nije samo Majka 
onih, koji su u stanju posvetne milosti, nego je Ona 
Majka i onih, koji to nisu. 


* * * 


Jednom je sv. Gema Galgani molila našega Gospo- 
dina za dušu nekoga griješnika. I kad je Gema ustra- 
jala u svojoj molitvi za milosrđe, Spasitelj joj je 
nabrajao jedan po jedan od njegovih strašnih i abnor- 
malnih grijeha. Na kraju je Spasitelj tri puta odbio 
Geminu molbu. Nato Mu je Gema rekla: — Onda ću 

moliti tvoju Majku! Naš Gospodin je odgovorio: — U 
tome slučaju ne mogu odbiti! Jedan sat kasnije, 
grješnik, o kojemu je riječ, došao je pred svetičina 
ispovijednika i temeljito se ispovijedio. 


Nasuprot sotoni, kome je pravo ime »Bez milosrđa« 
(Osea 1,6; 8), naša je Bezgriješna Majka »Ona, koja 
je dobila milosrđe«) Osea 2,1), i koja ga prema tome 
i dijeli. To je razlogom, da joj i mi danas i do konca 
svoga zemaljskog boravka na svijetu ponavljamo sa 
sv. Bernardom: 

— Spomeni se, o predobrostiva Djevica, kako se 
nije nikada čulo; da si ikoga zapustila, koji se k tebi 
utekao, koji je tvoju pomoć zatražio! 

— Po tebi je Marijo, napunjeno nebo, a ispražnjen 
pakao! 


Utočište griješnika budi i moje utočište, da mogu 
izgovarajući u onom posljednjem času svoga života 
na zemlji riječi završetka zdravomarije: — Moli za 
nas grješnike sada i u času smrti naše! — čuti Tvoj 
majčinski — Amen! kao što je to čula Tvoja miljenica 
Bernardica Soubirous! 

Sigurnost spasenja 














Posvetna milost, koja nas snagom krštenja čini 
djecom Božjom, prijateljima Božjim, svetima i Bogu 
dragima, ne uklanja iz naših duša sudbonosnu poslje- 
dicu istočnog grijeha — mogućnost griješenja, spo- 
sobnost vrijeđanja Boga i gubitak Božje naklonosti. 


Boravak u zemlji progonstva, a to je za svakoga 
od nas naš zemaljski Život, znači nesigurnost i mo- 
gućnost vječne propasti u konačnom odalečenju od 
Boga. 


Trostruki neprijatelj naše vječne sreće i spase- 
nja: đavao, svijet i naše tijelo, neprestano nam prije- 
te i preko požude tijela, očiju i oholosti života žele 
nam uništiti posvetnu milost i posve nas ogoliti pred 
Bogom tako, da Ga nikada ne bismo mogli gledati 
i u Njemu vječno uživati. 

Zbog toga nas Objava neprestano podsjeća i opo- 
minje: — Život je ljudski na zemlji borba. Svaki je 
kršćanin ratnik, koji se bori s gospodarom tame i s 
njegovim suradnicima — svijetom i svjetovnim mišlje- 
njem. Opirati se treba neprestano jak u vjeri, nepo- 
kolebiv u pouzdanju, a nada sve postojan u djelima 
ljubavi. Sa strahom i trepetom treba raditi oko vlasti- 
tog spasenja, jer primanjem opravdanja po svetim 
sakramentima nitko bez posebne objave Božje ne mo- 
že biti siguran, da je i opravdan do konca svoga 
života. 

Ustrajati u milosti do konca i konačno se pojaviti 
pred svojim Stvoriteljem u bijeloj haljini svetosti i 
naklonosti, sa slikom čovještva, koje nije iznakaženog. 
grijehom i neprijateljstvom prema Njemu, to je tako 

velika i značajna stvar, da je Tridenski sabor konačnu 
ustrajnost u stanju milosti nazvao »velikim darom«. 


* * ka 


Veliki je dar i posve nezaslužen poklon prva mi- 
lost, kojom smo uzdignuti u Božji svijet djelovanja i 
postali dionici same božanske naravi. A pogotovo je 
veliki dar milost konačne ustrajnosti, jer ta posve 
nezaslužena milost uključuje u sebi dvije velike stva- 
ri: postojano sudjelovanje s primanim djelatnim 
Božjim milostima čitava zemaljskog života i pretvarati 
ih u djelotvorne i zaslužne milosti; a od svega najvažni- 
je jest u konačnoj ustrajnosti upravo to, da nas čas 
smrti, koji potpuno ovisi o Božjoj volji, nađe u stanju 
posvetne milosti i prijateljstva s Bogom. 


Podudaranje časa naše smrti sa stanjem posvetne 
milosti u duši — to je veliki dar ustrajnosti, jer je 
Bog Gospodar našega života i određuje čas naše 
smrti, a mi smo tako slabi i skloni na zlo. 


Nesigurnost smrti, koja svakog časa može uslije- 
diti i mogućnost sagriješenja, kad se najmanje nada- 
mo, to čini, da svaki od nas mora s najvećom ozbilj- 
nošću misliti na konačnu ustrajnost i nastojati da ju 
sebi na neki način osigura. 


Osigurati konačnu ustrajnost.... 


Da, čovjek na sve misli i u svemu se želi osigura- 
ti, samo na ovo najvažnije kao da potpuno zaboravlja. 

Osigurava svoju kuću od požara, a svoje njive od 
vremenskih nepogoda. Plaća osiguranje za svoju sta- 
rost. Osigurava svoj auto od nezgoda na putu, a i 
vlastiti život u slućaju nesreće da njegovi najbliži ima- 
ju neku pomoć i zaštitu u slučaju njegove iznenadne 
i nesretne smrti. 

A zašto ne bi osigurao i svoju vječnost? 

Zašto se ne bi pobrinuo da svome životu dade 
pun i vječno vrijedan smisao? 

Osigurati svoju konačnu ustrajnost i naći se u 
stanju milosti, kad nadođe iznenadna smrt, a smrt 
uvijek iznenađuje i usamljuje svakoga čovjeka... Da 
li je to uopće moguće? Ima li za to neko pouzdano 
sredstvo, neka sigurnost, neki pouzdani vidljivi znak? 


Ako nas Objava postojano uvjerava, da Bog ne 
će smrti griješnika nego da se obrati i živi, da vječno 
živi; ako nas Spasitelj uvjerava o ljubavi nebeskog 
Oca, koji nam daje jedinorođenog Sina, da nitko od 
nas ne pogine nego da imademo vječni život, da do- 
đemo k Bogu i da se tako spasimo; ako je evanđelje 
Kristovo radosna vijest o Bogu Spasitelju, onda mo- 
ra postojati i mogućnost osiguranja konačne ustraj- 
nosti kao jedinog uvjeta spasenja i dolaženja k Bogu 
ljubavi i dobroti. 


Konačna ustrajnost se može izmoliti i zaslužiti. A 
iznad svega postoji i vidljivo jamstvo konačne ustraj- 
nosti — štovanje i ljubav prema Gospodinovoj Majci. 
Marija je sigurnost spasenja, sigurnost konačne ustraj- 
nosti. 

* kJ X 


U franjevačkoj crkvi u Zadru vidio sam jednu ve- 
liku sliku, koja vrlo dobro predočuje upravo ovu mi- 
sao: Marija je sigurnost spasenja. 


U sredini slike prikazana je Majka Božja, kako 
svojim velikim i širokim plaštem zakriljuje slavnu 
Crkvu na nebu, vojujuću Crkvu na zemlji, i duše u 
čistilištu. 

Pod plaštom Njene majčinske brige i ljubavi na- 
lazi se općinstvo Svetih, jer je Ona — Majka Crkve. 
Ona je Majka Života i sva zabrinuta, da taj božanski 
život milosti i svetosti ne nestane iz duša njene djece. 
A ako je po slabosti nestao grijehom, da se opet vrati 
u dušu otkupljene cijenom predragocjene krvi Njezina 
Sina Isusa. Marija bdije nad milošću Božjom u našim 
dušama, i jer je sva oprečna đavlu, kojeg je Njezin 
Sin potpuno svladao na drvetu Križa, Njeno prečisto 

Srce pomno pazi, da sotona ne upropasti ni jedno od 
njene djece. 

Ona to može, jer je Majka Spasitelja i Stvoritelja 
svoga. Ona to i hoće, jer joj je sam Isus kao i naš 
i Njezin Spasitelj tu zadaću namijenio, kad joj je 
upravo s Križa kazao: — Ženo, evo ti sina! 

Marija može osigurati svakome od nas milosti 
konačne ustrajnosti, da nas čas smrti nađe kao prija- 
telje i djecu Božju, jer je prema onome lijepome kipu 
u dubrovačkoj franjevačkoj crkvi Isus svoje ljudsko 
Srce dobio od Nje, koja je Njegova i naša Majka. 
Marija imade neograničenu moć na Srce svoga Sina, 
a našega Spasitelja. Njoj Isus ništa ne odbija. I kad 
Ona posreduje, tada se ulaz u Isusovo Srce širom otva- 
ra, a to Spasiteljevo Srce daje i najveću milost — dar 
konačne ustrajnosti. 

Sveti oci istiću, da je i onaj obraćeni razbojnik 
na Golgooti dobio milost obraćenja i konačne ustraj- 
nosti upravo posredovanjem Majke Božje. 


Ako nas Marija zaštiti i za nas se zauzme, onda 
smo sigurno spašeni. Ako Marija posreduje, Isus nas 
neće odbiti. 

A da Majka Božja uzmogne biti sigurnost našega 
spasenja, sigurnost naše konačne ustrajnosti, potrebno 
je Nju štovati i ljubiti. Marija nam mora postati Majka, 
na koju postojano mislimo, molimo joj se i častimo 
je. Njen primjer u službi Bogu treba nasljedovati. Na- 
pose Njenu postojanu vjeru i potpunu poslušnost u 
svim zahtjevima Božjim. 


Bezgrješna Djevica je više od svih nas Bogu vje- 
rovala i u svim prilikama života na Boga se oslonila. 
Bila je ponizna i vjerna službenica Božja, koja je od 
Betlehema do Golgote radosno i spremno ponavljala 
svoj »Neka mi bude!« Nikakva iznenađenja i poteškoće, 
nikakva trpljenja i boli, nisu je mogli odijeliti od Nje- 
nog Stvoritelja. Ranjena sa sedam mačeva u svome 
djevičanskom i bezgrješnom Srcu, Marija je ustrajala 
na putu, koji joj je Svevišnji zacrtao. Izvršila je sve, 
što je Bog od Nje tražio. I kad je po dovršenju ze- 
maljskog putovanja radi sličnosti sa svojim Sinom 

dušom i tijelom uznesena na nebo da bude proslavljena 
slavom, koju samo Bog može dati svojoj Najdražoj, 
Bezgrješnoj, Milosti punoj, Blagoslovljenoj nad sve že- 
ne, Majci svoga Sina, Pobjednici paklene zmije, učinio 
joj je to Gospodin, da nam bude Zagovornica, 
Posrednica i Zaštitnica, znak i sigurnost našega spa- 
senja. 


Njen bezgrješni lik sja pred nama kao privlačivo 
svjetlo, koje nas potiče, da se opiremo đavlu, svome 
mrzitelju i ubojici, i da mu nedamo pristup u dušu, 
iz koje je milošću Križa istjeran. 

Bezgrješna Majka, dušom i tijelom na nebo uzne- 
sena, za nas je sigurnost proslave, koja je i nama osi- 
gurana od vječnosti, ako strajemo u borbi protiv so- 
tone i njegova sljeparstva i obmana. 


I nitko još nije propao, tko je Mariju štovao i u 
ljubavi zazivao. Marija je dovoljno moćna, da je svo- 
jim štovateljima osiguravala i konačnu ustrajnost. 


Osigurat će je i svakome od nas, ako se u Nju, 
moćnu, pouzdamo, i pod Njezin majčinski plašt 
sakrijemo. 


Žena obučena u Sunce, Majka Božjega Sina, uvijek 
Bogu draga, uvijek sveta, Bezgrješna, ne će nas zabo- 
raviti, da smo je samo jednom Zdravomarijom dnevno 
pozdravili a pogotovo ne onda, kad nam je bila tako 
draga, da smo je slavili, veličali i svim srcem ljubili 
kao svoju najdražu i nezamjenjivu Majku —. 

Marija je doista sigurnost našega spasenja i mi 
se pouzdajemo, da ćemo upravo po Bezgrješnoj Majci 
Isusovoj tu najveću milost konačne ustrajnosti i 
postići. 

Bezgrješna nas ne može iznevjeriti. 

I neće razočarati! 

Ogledalo bez ljage 





Ogledalo je zagonetna i priblačiva stvar. Svojstvo 
mu je, da vjerno odrazuje predmete, pokazujući ih u 
njihovu izvornom izgledu. 


I nema čovjeka, koji ne bi volio ogledati se u 
ogledalu i bar jednom vidjeti svoje vlastito lice, pa 
bilo ono drugom i ružno i odvratno. 


Ogledalo je potrebno, a kod nekih zanimanja i 
nenadomjestivo. Napose u ovo naše tehnizirano vrije- 
me. 


Nas u ovome času ne zanima ogledalo, u koliko 
je materijalno oblikovana naprava, što služi za odbija 
nje i lomljenje svjetla. Ne želimo biti tehničari. 


Nas ogledalo zanima kao pojam koji sadrži bitno 
svojstvo, da vjerno odrazuje zamisao svoga umjetnika 
ili majstora. Ogledalo nam služi samo kao slika, da 
lakše shvatimo misao, koju želimo predočiti. 


Radi se naime, o jednoj nama vrlo dobro poznatoj 
i dragoj osobi, koja je čitavom svojom osobnom poja- 
vom pravo ogledalo. Pred našim je duhovnim očima 
djevičanska Majka našega Gospodina Isusa, kojoj u 
potpunosti pripada naziv: Ogledalo bez ljage! Marija 
je ogledalo, čisto i netaknuto, u kojem se odrazuje iz- 
vorna misao Boga Stvoritelja o našem čovještvu. A 
u to se treba zamisliti i o tome izbliza razmišljati, 
da nam se onda u jasnu svjetlu pokaže ono najutješ- 
ljivije, što našemu životu daje veličinu i vrijednost, 
dostojanstvo i poželjnost. 

Nazvati Mariju — ogledalom bez ljage — to znači 
poći na izvore božanske zamisli o čitavom svijetu stvo- 
renja, a posebno nas ljudi. 


Apsolutno slobodni Stvoritelj, koji u sebi imade 
sve savršenosti u najvišem stupnju i ne treba ništa i 
nikoga da bude u samome sebi sretan, djeluje izvan 
svog božanskog života, jer želi svoju dobrotu preliti 
na druge, jer od svoje punine želi dati i drugima. Bog 
stvara samo zato, jer je Dobrota, koja se daje. A jer 
ovo dati se — znači — ljubiti, zbog toga se Božja 
ljubav nalazi na dnu stvoriteljskog Božjeg čina, kao 
jedino mogući odnos između Boga Stvoritelja i njego- 
vih stvorenja. I to zato, jer ljubav čini Boga apso- 
lutno neovisnim o stvorenjima, koji sve od Boga pri- 
maju, a stvorenja potpuno ovisna o Stvoritelju, jer ih 
bez Njega ne bi bilo. 


Kao razumni i slobodni djelatni Uzrok Bog u svo- 
me djelovanju izvan svog božanskog djelovanja ima 
Cilj, koji njegovo djelovanje želi postići. Taj savršeni 
uzrok Božjeg djelovanja, prvi u zamisli, posljednji je 
u izvršenju, jer je u sebi nešto tako veliko i savršeno 
da je potrebno najprije ostvariti mnoge manje i ne- 
savršenije ciljeve, da se onda ostvari onaj posljednji, 
radi kojega su svi oni niži —. 


A taj prvi pokretač Božjeg djelovanja izvan bo- 
žanskog života ljubavi jest takvo biće, koje će izvan 
božanstva kao stvorenje moći ljubiti Boga na božanski 
način. Božja savršena ljubav želi Krista. Hoće stvo- 
renje, koje će biti sjedinjeno s božanskom osobom 
Sina Božjega na taj način, da stvorena narav tog stvo- 
renja bude potpuno predanje, ljubav i dar božanskoj 
osobi. Bog želi Krista kao pravog Boga i pravog čovje- 
ka. Njegova stvoriteljska ljubav je usmjerena na utje- 
lovljenje — na sjedinjenje božanske i ljudske naravi 
u osobi Sina Božjega. 


A jer želi Krista kao čovjeka zato je u toj vječnoj 
odluci Trojstva sadržana i Majka tog Krista kao čovje- 

ka. Zamišljena je i žena, koja će postati suradnica 
Božja u ostvarenju utjelovljenja. 


Krist i njegova Majka nedjeljivo su povezani u 
odluci Stvoriteljevoj kao ono prvo radi čega Bog stva- 
ra svijet stvorenja. Na sliku Krista kao čovjeka za- 
mišljena je njegova Majka, koja će Mu omogučiti da 
postane čovjekom. 

Dosljedno: Marija kao Kristova Majka vjerno je 
ogledalo originala — savršeno je ostvarenje onakova 
čovještva, kakovim ga Stvoritelj želi ostvariti u svo- 
me Sinu kao utjelovljenom čovjeku. 


Marija kao vjerno ogledalo čovještva, što ga je 
preko Nje trebao primiti i Krist kao Njen Sin, osta- 
je u svome izvornom čovještvu vjerna originalu — Kris- 
tu — i onda, kad je sotona kao neprijatelj originalne 
zamisli i ostvarenja tog čovještva u prvim ljudima to 
čovještvo iznakazio grijehom i ljagom istočnog grije- 
ha kao gubitkom milosti i svetosti čovjeka pred Bo- 
gom učinio da ta ljaga rađanjem prelazi na sve Ada- 
move potomke. 


Marijino čovještvo u svome ostvarenju u času za- 
čeća ostaje u originalnoj ljepoti, posve netaknuto čisto 
i savršeno, onakvo, kako ga je Bog od vijeka zamislio. 
Ljaga obiteljske baštine Adamove djece na Marijinu 
čovještvu nema pristupa, premda je i Marija potomak 
Adamov. Sjeni zla i grijeha na Marijino čovještvo spri- 
ječio je pristup Njen Sin kao najsavršeniji posrednik 
i Spasitelj. Njegov dolazak na svijet po utjelovljenju 
grijehom u zemaljskom raju nije spriječen, kako se 
slijepi zavodnik i lažac sotona nadao. Naprotiv! Bog 
Ljubav u svojoj svemoći posjeduje mogućnost, da svo- 
ju vječnu zamisao Krista ostvari i protiv grijeha. 
Krist postaje najprije Isus, bolna ljubav bolnog Srca, 
da onda na koncu svijeta postane slavni Krist Kralj 
— vladar svega stvorenja. Isus, Spasitelj i spasenje, 
postaje prijestolje Kristu Kralju. I na taj način Božja 
ljubav prema čovjeku, zamišljenu i stvorenu na sliku 
svoga utjelovljenog Sina, postaje još veća. Svjedo- 
čanstvo pak te osobite ljubavi Boga Ljubavi, koji u 
svome Sinu kao čovjeku ljubi sve ljude i želi ih uči- 

niti svojom djecom i dionicima svoga božanskog ži- 
vota jest upravo Marija kao vjerno ogledalo original- 
nog čovještva usprkos istočnog grijeha. Njoj je sve- 
moćna ljubav Boga Spasitelja namijenila i dala snagu 
spasiteljske ljubavi Isusa, Spasitelja svijeta, na tako 
poseban način, da radi te spasiteljske žrtve Isusa Spa- 
sitelja i patnika s Križa, Marija nije postala plijen 
đavlove mržnje. Njeno čovještvo nije okaljano ljagom 
griješnosti i neprijateljstva s Bogom. Marija je preot- 
kupljena, da bude netaknuti original čovještva kakvim 
ga je Bog zamislio i hoće za svoga Sina. U Njoj to 
čovještvo sja u svoj svojoj ljepoti i privlačivosti. Ma- 


rija je izvornik — čovještvo prije grijeha i zato je 
jedan francuski pjesnik vrlo, duhovito zapazio, kad je 
Bezgrješnu nazvao: — Mlađa od grijeha! 

* * * 


Kad dakle kažemo za Mariju: — Ogledalo bez lja- 
ge, to taj naziv pokazuje da je Marija original ona- 
kva čovještva, kako ga je Stvoritelj zamislio i u ze- 
maljskom raju ostvario. Ostvarenje je čovještva, koje 
se ponizno priznaje ograničenim i o svome Bogu pot- 
puno ovisnim. 


Nastoji svoju ovisnost pretvarati u postojanu i 
vjernu službu pokoravanja Božjim stvoriteljskim od- 
redbama — ljubiti svoga Zakonodavca i klanjati Mu 
se kao svome Stvoritelju. Spremno je osloniti se na 
svoga Boga nepokolebivom vjerom, jer ga ne vidi, a 
posve se oslanja na riječi dovoljno zajamčene Njegove 
Objave. Čovještvo je to, što se rascvijetava u najljepši 
cvijet religioznosti djelima ljubavi. 


I jer je Marija original, izvornost od Boga za- 
mišljena čovještva, zbog toga nam Bog neprestano 
stavlja pred oči upravo Mariju, da se u Nju ugleda- 
mo, o Njoj razmišljamo, za Njom se povodimo i 
nasljedujemo je. 


Marija je izvorno ogledalo čovještva, kakvo Bog 
hoće i kako se Stvoritelju sviđa..I kao vjerno ogle- 
dalo Bogu draga čovještva, Marija poziva na religioz- 


90 


nost, na onu fiat liniju, gdje se čovjek radosno prizna- 
je Božjim stvorenjem, o Bogu posve ovisnim, radosno 
spremnim, na sve Božje zahtjeve stavljati svoj: Neka 
mi bude. Službenik sam Božji. Suradnik sam Stvori- 
teljev. 


Ogledajmo se u to ogledalo bez ljage, u taj iz- 
vornik ljepote našega čovještva, da pod vodstvom svo- 
je bezgnješne i svete Majke, pod zaštitom Imakulate, 
ostvarimo u sebi veću sličnost s originalom, da posta- 
nemo dionici Kristove spasiteljske ljubavi — djeca 
milosti, a u vječnosti subaštinici njegova sinovstva u 
životu presvetoga Trojstva! 

Svete njene sve vrline... 











Još jedan pogled na misaoni put, kojim smo 
prošli, da nam prelijepi i predragi lik Zamilovane 
ostane trajno u srcu! 


Marijina bezgrješnost sad nam je još bliža i još 
draža. U svjetlu Objave i u vjeri Crkve zapisali smo, 
da je Žena obučena u sunce doista Majka Isusova i 
Majka Crkve. 


Marija je od Boga zamilovana, milosti puna, uvijek 
Bogu draga, uvijek sveta, 


Njoj Elizabeta vođena Duhom Svetim pjeva, da 
je blagolovljena kao što je blagoslovljen i plod njene 
djevičanske utrobe Isus a to znači: u Mariji nema 
ništa što bi bilo vrijedno prokletstva i Božje odvrat- 
nosti baš kao i u njenom Sinu — pravome Bogu i 
pravome čovjeku. 


Marija je Gospodinova Majka, dostojna Majka Si- 
na Božjega, a ovo je u punini moguće samo onda, 
ako je bez ikakve ljage grijeha — osobnoga i općeg 
Adamova. Božansko materinstvo Sinu Božjemu traži 
puninu svetosti, milosti i trajnu slobodu od bilo kakve 
sjene neprijateljstva s Bogom. 


Marija je u Praobjavi naviještena kao žena, koja 
je u potpunom neprijateljstvu s paklenim zmajem, i 
kao takva sposobna pridonjeti, da Njen potomak, Sin 
njezin — satre glavu đavlu, upropastitelju ljudskoga 
roda. Neprijateljstvo je pak između žene i zmije potpu- 
no samo onda, ako žena nije ni trenutak samo bila 

u vlasti zmije, kojoj potomak ženin satire glavu 
— potpuno je pobjeđuje. 


Slobodom od istočnog grijeha Marija nije izuzeta 
od snage otkupiteljskog djela svoga Sina, jedinog 
Posrednika i Spasitelja ljudi. Naprotiv! Mariji je Spa- 
sitelj potrebniji nego svima nama kao potomcima 
grješnog Adama. Potrebno joj je Njegovo otkupiteljsko 
djelo, da ne upadne u istočnu ljagu. Najsavršenijem 
Posredniku je dolikovalo da u slučaju svoje Majke 
posreduje na najsavršeniji način, a taj je, da Nju 
preotkupi, da joj svoje zasluge Križa dade unaprijed 
i učini je slobodnom od padanja u istočnu ljagu. On 
je kao Bog to mogao učiniti i stvarno učinio, Marija 
je preotkupljena. I zato je Bezgrješna. Njeno Bezgrješ- 
no začeće je najljepši plod Kristove otkupiteljske 
smrti na Križu, a svečanim je načinom proglašeno 
vjerskom istinom u času, koji je planovima Božjim 
najbolje odgovarao. 


U sjaju svoga bezgrješnog začeća Marija stoji pred 
nama vjernicima kao testamentarno od svoga Sina 
predana nam Majka, koja bdije nad djecom Križa kao 
Majka otkupljenih. Po Mariji ulazi Božja dobrota u 
Crkvu, jer je Ona Majka Crkve. Bezgrješna je 
predstavnica Kristova kraljevstva milosrđa i zato oslo- 
nac i utočište nama griješnicima. Još više! Marija je 
sigurnost našega spasenja. 

Gledajući je tako — svu čistu i svetu, Bezgriješnu 
i dragu, gdje nam pokazuje svoje majčinsko srce, 
ovjenčano vijencem mirisavih ruža, probodeno s li- 
ljanom na svome vrhu — tko joj se od nas ne bi 
posvetio, predao i pun djetinje ljubavi ponavljao: 


Danak svaki Božjoj Majci 
Dajmo hvalu, dajmo čast, 
Ufajmo se u nju moćnu 
Svojom će nas molbom spast. 
Svete njene sve vrline, 

Koje su joj rajski kras. 
Neka k Bogu u visine 

Kao uzor vode nas. 

Majka sviju majki . 


Raduj se Zamilovana . 


Blagoslovljena nad svim ženama . 


Gospodinova Majka 
Pobjednica nad zmajem . 
Preotkupljena . 
Bezgriješna . 

Majka otkupljenih . 
Utočiste griješnika . 
Sigurnost spasenja . 
Ogledalo bez ljage . 


Svete Njene sve vrline 

